******



**Anul 2023 – numărul 7**

**13 - 17 februarie**

***Din conținutul acestui număr*:**

[Repere din agenda publică a conducerii Instituţiei Prefectului - Judeţul Hunedoara în perioada 13 - 17 februarie 3](#_Toc127781504)

[Selecție de Acte normative apărute în Monitorul Oficial al României în perioada 13 – 17 februarie, 2023 3](#_Toc127781505)

[Comunicate de presă ale Guvernului României 4](#_Toc127781506)

[Convorbire telefonică a premierului Nicolae-Ionel Ciucă cu prim-ministrul Republicii Moldova, Dorin Recean 4](#_Toc127781507)

[Comitet interministerial pentru analiza de risc seismic, înființat în coordonarea șefului Cancelariei Prim-Ministrului 5](#_Toc127781508)

[Întrevederea premierului Nicolae-Ionel Ciucă cu ambasadorul SUA în România, doamna Kathleen Ann Kavalec 5](#_Toc127781509)

[Participarea Șefului Cancelariei Prim-Ministrului, domnul Mircea Abrudean, la World Government Summit 6](#_Toc127781510)

[Întrevederea premierului Nicolae-Ionel Ciucă cu reprezentanții CONAF 7](#_Toc127781511)

[Discuție a premierului Nicolae-Ionel Ciucă cu șeful DSU 7](#_Toc127781512)

[Întrevederea premierului Nicolae-Ionel Ciucă cu o delegație a Confederației Patronale Concordia 7](#_Toc127781513)

[Întrevederea premierului Nicolae-Ionel Ciucă cu reprezentanții CONAF 8](#_Toc127781514)

[Participarea Șefului Cancelariei Prim-Ministrului, domnul Mircea Abrudean, la World Government Summit 9](#_Toc127781515)

[Întrevederea premierului Nicolae-Ionel Ciucă cu ambasadorul SUA în România, doamna Kathleen Ann Kavalec 10](#_Toc127781516)

[Comitet interministerial pentru analiza de risc seismic, înființat în coordonarea șefului Cancelariei Prim-Ministrului 10](#_Toc127781517)

[Informaţie Europeană 11](#_Toc127781518)

[NOUTĂȚI – Informații UTILE 12](#_Toc127781519)

[Noi contracte semnate prin Programul Național de Investiții „Anghel Saligny” 12](#_Toc127781520)

[Ministerul Culturii: Noile norme metodologice privind regulile și criteriile specifice de acordare a finanțărilor nerambursabile 12](#_Toc127781521)

[Comisia Europeană stabilește norme vizând hidrogenul din surse regenerabile 12](#_Toc127781522)

[Ministrul Boloș, despre cele patru schimbări din PNRR pe care le va cere România. Bugetul pensiilor de 9,4% este pe listă 13](#_Toc127781523)

[MDLPA: Plăți de peste 17 milioane de lei, pentru investiții realizate prin Programul „Anghel Saligny” 14](#_Toc127781524)

[Întrebări și răspunsuri privind apelul dedicat digitalizării IMM-urilor 15](#_Toc127781525)

[MDLPA: Peste 601 milioane lei pentru drumuri, poduri, alimentare cu apă și canalizare 15](#_Toc127781526)

[Sporul pentru personalul din administrația locală implicat în derularea proiectelor finanțate din fonduri europene, majorat doar în baza performanței 15](#_Toc127781527)

[PNRR 16](#_Toc127781528)

[MIPE: Cererea de plată numărul II din Planul Național de Redresare și Reziliență al României nu este blocată 16](#_Toc127781529)

[PNRR: 120 de noi proiecte au fost aprobate de Ministerul Dezvoltării 17](#_Toc127781530)

[PNRR: Consultare publică privind Statutul lucrătorului cultural profesionist 18](#_Toc127781531)

[PNRR: Lansare apel pentru refacerea potențialului forestier afectat de incendii, de fenomene meteorologice nefavorabile 18](#_Toc127781532)

[MIPE a actualizat manualul de utilizare a platformei electronice PNRR 19](#_Toc127781533)

[S-a deschis perioada de depunere a proiectelor pe apelul destinat digitalizării IMMurilor! 6 cereri deja înscrise în platforma PNRR 19](#_Toc127781534)

[Rezultatele evaluării pe apelurile PNRR pentru creșterea accesului la cultură în zonele defavorizate 19](#_Toc127781535)

[PNRR: Prelungirea apelului pentru asigurarea eficienței energetice în sectorul industrial 20](#_Toc127781536)

[PNRR: 30 de noi contracte semnate pentru eficientizare energetică 20](#_Toc127781537)

[Consultări publice 21](#_Toc127781538)

[Proiect de Hotărâre de Guvern privind aprobarea Programului național „Microbuze electrice pentru elevi”, lansat în consultare publică 21](#_Toc127781539)

[MADR: Ordinul privind cadrul general de implementare a intervențiilor din sectoarele vegetal și zootehnic, lansat în dezbatere publică 21](#_Toc127781540)

[Digitalizarea IMM-urilor: Ghid în consultare pentru dezvoltarea tehnologiilor digitale avansate 22](#_Toc127781541)

[PR Vest 2021-2027: Ghidul dedicat microîntreprinderilor - apelul 2, lansat în consultare publică 23](#_Toc127781542)

[Departamentul pentru Românii de Pretutindeni: Ghidul de finanțare nerambursabilă 2023, lansat în consultare publică 24](#_Toc127781543)

[Apeluri – Finanțări 25](#_Toc127781544)

[Undă verde din partea Parlamentului European pentru RePowerEU! România va beneficia de 1,4 miliarde de euro 25](#_Toc127781545)

[Calendarul apelurilor ce vor fi lansate în 2023 pe PNRR si cadrul financiar 2021-2027: 534 de apeluri de proiecte, în valoare de 40 miliarde de euro 26](#_Toc127781546)

[APIA primește cereri aferente schemei de ajutor de stat pentru susținerea activității crescătorilor din sectorul bovin 27](#_Toc127781547)

[PR Vest 2021-2027: Centralizatorul propunerilor și observațiilor primite pentru Ghidul dedicat universităților de stat 27](#_Toc127781548)

[Minighiduri explicative pe cele 5 obiective de politică din PR Vest 2021-2027 28](#_Toc127781549)

[EIT Digital Challenge 2023: Oportunități de finanțare pentru start-up-urile din domeniul deep tech 28](#_Toc127781550)

[Comisia aprobă o schemă de ajutoare în cuantum de 259 de milioane EUR notificată de România în cadrul Mecanismului de redresare și reziliență 29](#_Toc127781551)

[Din Actualitatea Europeană 30](#_Toc127781552)

[Cutremur: UE mobilizează asistență de urgență suplimentară pentru Siria și Turcia 30](#_Toc127781553)

[Previziunile economice de iarnă ale Comisiei Europene pentru România: 2,5% creștere economică în 2023 și 3% în 2024 31](#_Toc127781554)

[Comisia stabilește norme vizând hidrogenul din surse regenerabile 33](#_Toc127781555)

[Adina Vălean, comisarul european pentru transporturi, va fi prezentă vineri la Timișoara, cu ocazia ceremoniilor de deschidere ale Capitalei Culturale Europene 35](#_Toc127781556)

[Comisia solicită României și altor 11 state membre să respecte Directiva privind combaterea abuzului sexual asupra copiilor și a exploatării sexuale a copiilor 35](#_Toc127781557)

[Gestionarea apei: Comisia solicită României și altor 15 state membre să își finalizeze revizuirea planurilor privind apa 36](#_Toc127781558)

[DiscoverEU: în martie se deschide următoarea rundă de înscrieri pentru 35.000 de permise de călătorie pentru tineri 37](#_Toc127781559)

[Pregătiți pentru 55: emisii zero de CO2 pentru mașini și camionete noi în 2035 37](#_Toc127781560)

[Adunarea Euronest: impactul războiului din Ucraina asupra Parteneriatului Estic 39](#_Toc127781561)

[PE solicită ajutor militar pentru Ucraina atât timp cât este necesar 39](#_Toc127781562)

Repere din agenda publică a conducerii Instituţiei Prefectului - Judeţul Hunedoara   
în perioada 13 - 17 februarie

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefecților SZÉLL Lőrincz și Gheorghe-Bogdan URDEA:

| *Eveniment* | ***Data*** |
| --- | --- |
| *Întâlnire operativă cu șefii și coordonatorii structurilor de specialitate din Instituția Prefectului - județul Hunedoara* | ***13 februarie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, SJPI Hunedoara* | ***14 februarie*** |
| *Participare la prezentarea raportului de evaluare a activității Comitetului Județean pentru Situații de Urgență Hunedoara în anul 2022* | ***14 februarie*** |
| *Vizită în teren la Asociația Composesorală 818 Uricani* | ***14 februarie*** |
| *Participare la emisiunea "Punctul pe I", difuzat pe postul local de televiziune Mondo TV* | ***14 februarie*** |
| *Participare la prezentarea raportului de evaluare a activității Centrului de Formare Inițială și Continuă al M.A.I - Orăștie pentru anul 2022* | ***15 februarie*** |
| *Participare la manifestările organizate de Centrul Militar Județean dedicate aniversării a 55 de ani de activitate a C.M.J Hunedoara* | ***17 februarie*** |
| *Participare la Slujba de Hirotonie a Preacuviosului Părinte Arhimandrit Gherontie Ciupe în slujirea de Arhiereu-vicar al Episcopiei Devei și Hunedoarei* | ***19 februarie*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada  13 – 17 februarie, 2023

**M. Of. nr. 121/ 13 Februarie 2023**

* Nr. **115** / **6 Februarie 2023**, Agenția Națională a Funcționarilor Publici - Ordin pentru aprobarea Instrucțiunilor de publicare a anunțului privind organizarea etapei de selecție a proiectului-pilot al concursului de ocupare a unor funcții publice vacante pe site-ul Agenției Naționale a Funcționarilor Publici.

**M. Of. nr. 125 /14 Februarie 2023**

* Nr. **326** / **1 Februarie 2023**, Ministerul Mediului, Apelor și Pădurilor - Ordin pentru aprobarea Ghidului de finanțare privind modalitatea de acordare a primei de sechestrare forestieră persoanelor fizice și juridice, precum și unităților administrativ-teritoriale.
* Nr. **116** / **7 Februarie 2023**, Agenția Națională a Funcționarilor Publici - Ordin pentru aprobarea Instrucțiunilor privind utilizarea instrumentelor informatice pentru extragerea automată a propunerilor de subiecte de către membrii comisiei de concurs la etapa de selecție a proiectului-pilot al concursului de ocupare a unor funcții publice vacante.
* Nr. **600** / **8 Februarie 2023**, Agenția Națională de Cadastru și Publicitate Imobiliară - Ordin pentru aprobarea Regulamentului de recepție și înscriere în evidențele de cadastru și carte funciară.

**M. Of. nr. 126 /14 Februarie 2023**

* Nr. **398** / **6 Februarie 2023**, Ministerul Antreprenoriatului și Turismului - Ordin privind modificarea punctului 2 subpunctul 2.2 din Procedura de implementare a Programului pentru stimularea înființării întreprinderilor mici și mijlocii „Start-up Nation - ROMANIA“, aprobată prin Ordinul ministrului antreprenoriatului și turismului nr. 1.111/2022.
* Nr. **399** / **6 Februarie 2023**, Ministerul Antreprenoriatului și Turismului - Ordin privind modificarea punctului 2 subpunctul 2.2 din Procedura de implementare a Programului național multianual pentru dezvoltarea culturii antreprenoriale în rândul femeilor manager din sectorul IMM, aprobată prin Ordinul ministrului antreprenoriatului și turismului nr. 1.314/2022.

**M. Of. nr. 128 /15 Februarie 2023**

* Nr. **185** / **16 Ianuarie 2023**, Ministerul Mediului, Apelor și Pădurilor - Ordin pentru aprobarea modelului și conținutului formularului „Declarație privind anumite produse din plastic de unică folosință“ și a instrucțiunilor de completare și depunere a acestuia.

**M. Of. nr. 131 /15 Februarie 2023**

* Nr. **70** / **9 Februarie 2023**, Autoritatea Națională pentru Administrare și Reglementareîn Comunicații - Decizie privind regimul de autorizare generală pentru furnizarea rețelelor și a serviciilor de comunicații electronice.
* Nr. **73** / **9 Februarie 2023**, Autoritatea Națională pentru Administrare și Reglementareîn Comunicații - Decizie privind obligațiile de informare a utilizatorilor finali și alte măsuri pentru protecția acestora.

**M. Of. nr. 136 /17 Februarie 2023**

* Nr. **129** / **15 Februarie 2023**, Guvernul României - Hotărâre privind declararea proiectului de investiții „Conductă de transport gaze naturale pentru alimentarea CET Mintia“ ca proiect de importanță națională în domeniul gazelor naturale.
* Nr. **227 / 13 Februarie 2023**, Ministerul Dezvoltării, Lucrărilor Publice și Administrației - Ordin pentru aprobarea reglementării tehnice „Normativ privind proiectarea și verificarea construcțiilor din lemn, indicativ NP 005-2022“.

**M. Of. nr. 138 /17 Februarie 2023**

* Nr. **45 / 17 Februarie 2023**, Primul-Ministru- Decizie privind înființarea, organizarea și funcționarea Comitetului interministerial pentru analiza de risc seismic.
* Nr. **46 / 17 Februarie 2023**, Primul-Ministru- Decizie privind constituirea, organizarea și funcționarea Comitetului interministerial pentru prevenirea și combaterea abandonului școlar.
* Nr. **46 / 17 Februarie 2023**, Guvernul României- Rectificare referitoare la la Hotărârea Guvernului nr. 46/2023 privind organizarea, funcționarea și repartizarea numărului de posturi pentru Garda Forestieră Națională și gărzile forestiere.

Descărcați  ADOBE READER - <http://get.adobe.com/reader/>

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Convorbire telefonică a premierului Nicolae-Ionel Ciucă cu prim-ministrul Republicii Moldova, Dorin Recean

Prim-ministrul Nicolae-Ionel Ciucă a avut, joi seara, o convorbire telefonică cu premierul Republicii Moldova, Dorin Recean, după votul din Parlament al noului Guvern.

Premierul României l-a felicitat pentru votul substanțial obținut și pentru asumarea responsabilității de a conduce Guvernul Republicii Moldova, dând asigurări privind continuarea dialogului și identificarea de soluții de sprijin pentru parcursul european.

În cadrul convorbirii telefonice, prim-ministrul Nicolae-Ionel Ciucă l-a invitat la București pe omologul său de la Chișinău pentru a discuta despre detaliile cooperării inter-guvernamentale.

\*

Comitet interministerial pentru analiza de risc seismic, înființat în coordonarea șefului Cancelariei Prim-Ministrului

Comitetul interministerial pentru analiza de risc seismic a fost înființat prin decizie aprobată astăzi de premierul Nicolae-Ionel Ciucă.

Comitetul va funcționa ca organism care să furnizeze Guvernului liniile directoare și soluțiile necesare pentru a pregăti cât mai bine atât populația, cât și infrastructura din toate domeniile, în cazul producerii unui seism.

*”Această structură va funcționa pentru a stabili într-un timp cât mai scurt măsuri coerente și integrate necesare pentru a proteja oamenii și a pregăti autoritățile să răspundă rapid și eficient, inclusiv în cazul producerii unor cutremure”,* a afirmat premierul Nicolae-Ionel Ciucă.

La lucrările comitetului vor lua parte, potrivit ariilor de competență, reprezentanți din cadrul Cancelariei Prim-Ministrului, în calitate de instituție coordonatoare, vicepremierului Kelemen Hunor, Ministerul Transporturilor și Infrastructurii; Ministerul Afacerilor Interne; Ministerul Cercetării, Inovării și Digitalizării; Ministerul Energiei; Ministerul Dezvoltării, Lucrărilor Publice și Administrației; Ministerul Sănătății; Ministerul Educației; Ministerul Culturii; Ministerul Agriculturii și Dezvoltării Rurale; Academia Română; Inspectoratul de Stat în Construcții; Institutul Național de Cercetare - Dezvoltare în Construcții, Urbanism și    Dezvoltare Teritorială Durabilă Urban; Institutul National de Cercetare - Dezvoltare pentru Fizica Pământului; Alianța Română a Universităților Tehnice; Uniunea Națională a Consiliilor Județene din România; Asociația Municipiilor din România; Asociația Orașelor din România; Asociația Comunelor din România.

La ședințele Comitetului vor putea fi invitați și experți ai instituțiilor și autorităților publice și private care efectuează activități relevante în domeniu.

Situația școlilor din evidențele Ministerului Educației aflate în situație de risc seismic de gradul 1 va fi evaluată în regim de urgență și cu sprijinul Ministerului Dezvoltării, Lucrărilor Publice și Administrației vor fi finanțate toate lucrările de consolidare necesare.

\*

Întrevederea premierului Nicolae-Ionel Ciucă cu ambasadorul SUA în România, doamna Kathleen Ann Kavalec

Prim-ministrul Nicolae-Ionel Ciucă a primit-o, la Palatul Victoria, pe doamna Kathleen Ann Kavalec, ambasadorul Statelor Unite ale Americii la București.

Premierul României a subliniat importanța reprezentării SUA la nivel de ambasador în țara noastră și a abordat temele majore ale relației bilaterale de Parteneriat Strategic. Prim-ministrul a mulțumit pentru decizia Statelor Unite de creștere a prezenței militare în România și pentru susținerea și preocuparea pentru securitatea Mării Negre, manifestate la nivelul Congresului, Departamentului de Stat și NATO.

Ambasadoarea Kavalec a trecut în revistă preocupările majore pentru securitatea regională, în condițiile războiului de agresiune al Rusiei în Ucraina și încercărilor de destabilizare a Republicii Moldova. Oficialul american a transmis toată aprecierea pentru rolul asumat de România în asistența multi-dimensională acordată celor două state.

Proiectele economice privind investițiile în grupurile 3 și 4 de la Centrala Nucleară de la Cernavodă și cele privind Reactoarele Modulare Mici - SMR sunt de primă importanță pentru ambele părți, contribuind la consolidarea securității energetice în regiune.

Noul ambasador american în România a transmis aprecieri pentru implicarea personală a premierului Nicolae-Ionel Ciucă în combaterea traficului de ființe umane, continuarea progreselor reprezentând un argument puternic pentru accederea țării noastre în Programul Visa Waver.

\*

Participarea Șefului Cancelariei Prim-Ministrului, domnul Mircea Abrudean, la World Government Summit

În perioada 13-15 februarie a.c., Șeful Cancelariei Prim-Ministrului, domnul Mircea Abrudean, a participat la World Government Summit, care s-a desfășurat la Dubai, Emiratele Arabe Unite.  
Cu acest prilej, Cancelaria Prim-Ministrului României, prin Departamentul pentru Dezvoltare Durabilă, a semnat marți, 14 februarie a.c., un Memorandum de înțelegere al cărui scop este consolidarea și dezvoltarea acțiunilor comune pentru stimularea capacităților instituționale și dezvoltarea instituțiilor eficiente, responsabile și transparente. Delegația României a fost condusă de Șeful Cancelariei Prim-Ministrului.

În marja Summitului, domnul Mircea Abrudean a avut întâlniri bilaterale cu oficiali de nivel înalt din cadrul executivului Emiratelor Arabe Unite. Pe tema economiei reprezentantul Guvernului României a discutat cu E.S Abdulla Bin Toug Al Marri, ministrul Economiei din guvernul emiratez, despre creșterea schimburilor comerciale între cele două state, organizarea unei a treia comisii mixte de colaborarea la București cu participarea mediului de afaceri din cele două țări, precum și despre eforturile României privind digitalizarea și folosirea tehnologiilor ce țin de inteligență artificială.

În ceea ce privește componenta de mediu și schimbări climatice, Șeful Cancelariei Prim-Ministrului a avut discuții cu E.S. Mariam bint Mohammed Saeed Hareb Almheiri, ministrul Schimbărilor climatice și Mediului și reprezentantul special al Guvernului EAU în relația cu România. Ambele părți au accentuat nevoia tranziției către energie verde, iar guvernul Emiratelor Arabe Unite și-a exprimat intenția de a face investiții în acest sector în România.

„Am avut discuții foarte bune cu miniștrii din Guvernul Emiratelor Arabe Unite care s-au arătat interesați de investiții în România și de creșterea schimburilor comerciale între cele două state, dovadă fiind și extinderea cooperării economice și sectoriale. Prezența Guvernului României la World Government Summit, una dintre cele mai importante și mai complexe reuniuni la nivel global care adresează provocările cu care se confruntă administrațiile publice centrale, demonstrează că țara noastră este preocupată să își unească forțele cu experți de renume mondial în proiectarea unui viitor mai bun și mai durabil pentru cetățeni. Memorandumul pe care l-am semnat ne oferă posibilitatea de a continua procesele de modernizare ale administrației începute deja, unele dintre ele prin Planul Național de Redresare și Reziliență. Dezvoltarea socială și economică are nevoie de o administrație performantă și inovatoare.”, a declarat domnul Mircea Abrudean, Șef al Cancelariei Prim-Ministrului.

„Mă bucur că întâlnirile pe care le-am avut cu oficialii din Emiratele Arabe Unite în anul 2021, când România a și fost premiată la Dubai de către Organizația Națiunilor Unite pentru inovare în sectorul administrativ pentru implementarea Obiectivelor pentru Dezvoltare Durabilă, au contribuit la semnarea acestui memorandum. Avem oportunitatea de a intensifica cooperarea și de a face schimb de bune practici astfel încât să avem o capacitate administrativă la nivelul provocărilor contemporane. Acesta este și motivul pentru care Departamentul pentru Dezvoltare Durabilă desfășoară constant proiecte în parteneriat cu experți ai Organizației pentru Cooperare și Dezvoltare Economică și ai Băncii Mondiale”, a declarat László Borbély,  consilier de stat, coordonatorul Departamentului pentru Dezvoltare Durabilă.

Conform memorandumului, cooperarea în domeniul dezvoltării și modernizării guvernului va presupune întărirea eficienței instituțiilor administrației publice centrale. Proiectele și activitățile participanților se vor concentra pe:

-    consolidarea capacității administrative publice pentru a asigura calitatea și accesul la serviciile publice;

-    instruirea funcționarilor publici și a altor categorii de personal din administrația publică pentru a deveni mai eficienți în abordarea nevoilor cetățenilor și în utilizarea resurselor publice disponibile;

-    implementarea unui management eficient în administrația publică;

-    debirocratizare și simplificare pentru cetățeni, afaceri și administrație, în special având în vedere extinderea și generalizarea serviciilor oferite pe internet (online);

-    identificarea și implementarea soluțiilor de stimulare a digitalizării administrației prin introducerea tehnologiilor digitale;

-    utilizarea pe scară largă a tehnicilor digitale în administrație în vederea optimizării deciziilor privind prioritizarea și alocarea resurselor financiare și umane;

-    asigurarea luării deciziilor receptive, incluzive, participative și reprezentative la toate nivelurile.

Semnarea Memorandumului s-a realizat în cadrul World Government Summit 2023 care se desfășoară anul acesta sub tema „Shaping Future Governments” și reunește lideri și experți globali cu scopul de a dezvolta instrumente și politici pentru modelarea activității guvernamentale adaptată viitorului. Temele principale au fost:

-    Accelerarea dezvoltării și a guvernării;

-    Viitorul Societăților și al Sănătății;

-    Explorarea frontierelor;

-    Guvernarea rezilienței economice și a conectivității;

-    Design și durabilitate globală a orașului;

-    Prioritizarea învățării și a muncii

\*

Întrevederea premierului Nicolae-Ionel Ciucă cu reprezentanții CONAF

Prim-ministrul Nicolae-Ionel Ciucă a avut astăzi o întâlnire, la Palatul Victoria, cu reprezentanții Confederației Naționale pentru Antreprenoriat Feminin (CONAF).

La întâlnire au participat ministrul Muncii și Solidarității Sociale, Marius Budăi, ministrul Familiei, Tineretului și Egalității de Șanse, Gabriela Firea, și reprezentanți ai Ministerelor Educației și Justiției.

Principalul punct de discuție a vizat măsurile necesare pentru prevenirea și combaterea abandonului școlar.

Participanții au arătat că este nevoie de coordonarea eforturilor pe care instituțiile responsabile le derulează în acest sens, în domenii complementare educației, precum cel al muncii, familiei și tineretului ori al sănătății.

Premierul a subliniat că noile Legi ale Educației, parte a Proiectului România Educată, alături de investițiile demarate deja pentru modernizarea și dotarea școlilor și de finanțarea mecanismelor care să stimuleze atât performanța elevilor, cât și prezența lor, trebuie susținute prin implicarea tuturor ministerelor și autorităților locale.

În urma întâlnirii, premierul Nicolae-Ionel Ciucă a decis înființarea, la nivelul Cancelariei Prim-Ministrului, a Grupului de lucru inter-instituțional pentru prevenirea și combaterea abandonului școlar, sub coordonarea consilierului de stat Sorin Costreie.

\*

Discuție a premierului Nicolae-Ionel Ciucă cu șeful DSU

Prim-ministrul Nicolae-Ionel Ciucă a avut o discuție telefonică cu șeful Departamentului pentru Situații de Urgență, dr. Raed Arafat, în legătură cu cutremurul produs, astăzi, în regiunea Olteniei. Premierul a cerut organizarea de îndată a activităților necesare pentru gestionarea situației și pentru coordonarea acțiunilor de sprijin.

În urma consultărilor cu ministrul Afacerilor Interne, Lucian Bode, la nivelul MAI, a fost activată o grupă operativă pentru monitorizarea sistemului de intervenție în situație de urgență, în cadrul centrului de coordonare din minister.

\*

Întrevederea premierului Nicolae-Ionel Ciucă cu o delegație a Confederației Patronale Concordia

Prim-ministrul Nicolae-Ionel Ciucă s-a întâlnit, la Palatul Victoria, cu reprezentanții Confederației Patronale Concordia, care reunește companii care generează peste 30 la sută din Produsul Intern Brut al României.

Cu această ocazie, au fost analizate mecanismele de colaborare dintre Guvernul României și mediul de afaceri, care au generat, anul trecut, o importantă creștere economică, într-un context marcat de numeroase crize regionale și globale.

*“Datele publicate astăzi de INS, care confirmă una dintre cele mai mari creșteri economice la nivel european pentru țara noastră, 4,8 la sută, adică aproape 50 de miliarde de euro în plus, ne arată că am reușit, împreună, prin dialog, nu doar să evităm recesiunea, dar chiar să și performăm”, a declarat prim-ministrul Nicolae-Ionel Ciucă. „Este o reușită a noastră, a tuturor, iar planurile noastre pentru acest an trebuie să folosească toate resursele și oportunitățile de care dispunem, împreună, decidenți și mediu privat. Capitalul românesc trebuie sprijinit, eforturile dumneavoastră încurajate iar modernizarea economiei, consolidată prin finanțări masive și atragerea de bani europeni”*, a mai adăugat șeful Executivului.

Premierul României a dat asigurări că stabilitatea și predictibilitatea fiscală vor rămâne în parametrii conveniți cu partenerii de dialog, fără schimbări bruște ale reglementărilor în domeniu. Cota unică își continuă efectele benefice pentru economie și nu se are în vedere introducerea unui impozit de 1 la sută pe cifra de afaceri. Este important, însă, ca firmele românești să nu se simtă discriminate fiscal față de cele străine.

Pentru a gestiona deficitul din ce în ce mai accentuat al forței de muncă, la nivelul Guvernului continuă procesul de eficientizare a procedurilor de recrutare de lucrători din țările non-UE, fără a neglija, însă, programele active de stimulare a inserției pe piața muncii a cetățenilor români. Totodată, la solicitarea mediului privat, Guvernul va identifica resursele necesare continuării aplicării programului Kurzarbeit pentru sectoare de activitate economică afectate în contextul agresiunii militare ruse din Ucraina.

Din perspectiva programelor guvernamentale de protejare a cetățenilor și economiei de efectele crizei energetice, prim-ministrul Nicolae-Ionel Ciucă a dat asigurări privind soliditatea pachetelor financiare de susținere a acestor măsuri, subliniind importanța fondurilor alocate la nivelul Guvernului pentru modernizarea și dezvoltarea sectoarelor de producere, distribuție și furnizare a energiei electrice.

*“Domenii precum energie, industrie agroalimentară și sectorul IT&C reprezintă puncte forte pentru România. Avem un  important potențial de dezvoltare economică, pe care mediul de afaceri din țara noastră nu îl poate atinge fără capital, facilitățile fiscale, finanțarea pe termen mediu și lung asigurată de mediul bancar, acces la fonduri europene”*, a arătat premierul Ciucă.

\*

Întrevederea premierului Nicolae-Ionel Ciucă cu reprezentanții CONAF

Prim-ministrul Nicolae-Ionel Ciucă a avut astăzi o întâlnire, la Palatul Victoria, cu reprezentanții Confederației Naționale pentru Antreprenoriat Feminin (CONAF).

La întâlnire au participat ministrul Muncii și Solidarității Sociale, Marius Budăi, ministrul Familiei, Tineretului și Egalității de Șanse, Gabriela Firea, și reprezentanți ai Ministerelor Educației și Justiției.

Principalul punct de discuție a vizat măsurile necesare pentru prevenirea și combaterea abandonului școlar.

Participanții au arătat că este nevoie de coordonarea eforturilor pe care instituțiile responsabile le derulează în acest sens, în domenii complementare educației, precum cel al muncii, familiei și tineretului ori al sănătății.

Premierul a subliniat că noile Legi ale Educației, parte a Proiectului România Educată, alături de investițiile demarate deja pentru modernizarea și dotarea școlilor și de finanțarea mecanismelor care să stimuleze atât performanța elevilor, cât și prezența lor, trebuie susținute prin implicarea tuturor ministerelor și autorităților locale.

În urma întâlnirii, premierul Nicolae-Ionel Ciucă a decis înființarea, la nivelul Cancelariei Prim-Ministrului, a Grupului de lucru inter-instituțional pentru prevenirea și combaterea abandonului școlar, sub coordonarea consilierului de stat Sorin Costreie.

\*

Participarea Șefului Cancelariei Prim-Ministrului, domnul Mircea Abrudean, la World Government Summit

În perioada 13-15 februarie a.c., Șeful Cancelariei Prim-Ministrului, domnul Mircea Abrudean, a participat la World Government Summit, care s-a desfășurat la Dubai, Emiratele Arabe Unite.  
Cu acest prilej, Cancelaria Prim-Ministrului României, prin Departamentul pentru Dezvoltare Durabilă, a semnat marți, 14 februarie a.c., un Memorandum de înțelegere al cărui scop este consolidarea și dezvoltarea acțiunilor comune pentru stimularea capacităților instituționale și dezvoltarea instituțiilor eficiente, responsabile și transparente. Delegația României a fost condusă de Șeful Cancelariei Prim-Ministrului.

În marja Summitului, domnul Mircea Abrudean a avut întâlniri bilaterale cu oficiali de nivel înalt din cadrul executivului Emiratelor Arabe Unite. Pe tema economiei reprezentantul Guvernului României a discutat cu E.S Abdulla Bin Toug Al Marri, ministrul Economiei din guvernul emiratez, despre creșterea schimburilor comerciale între cele două state, organizarea unei a treia comisii mixte de colaborarea la București cu participarea mediului de afaceri din cele două țări, precum și despre eforturile României privind digitalizarea și folosirea tehnologiilor ce țin de inteligență artificială.

În ceea ce privește componenta de mediu și schimbări climatice, Șeful Cancelariei Prim-Ministrului a avut discuții cu E.S. Mariam bint Mohammed Saeed Hareb Almheiri, ministrul Schimbărilor climatice și Mediului și reprezentantul special al Guvernului EAU în relația cu România. Ambele părți au accentuat nevoia tranziției către energie verde, iar guvernul Emiratelor Arabe Unite și-a exprimat intenția de a face investiții în acest sector în România.

„Am avut discuții foarte bune cu miniștrii din Guvernul Emiratelor Arabe Unite care s-au arătat interesați de investiții în România și de creșterea schimburilor comerciale între cele două state, dovadă fiind și extinderea cooperării economice și sectoriale. Prezența Guvernului României la World Government Summit, una dintre cele mai importante și mai complexe reuniuni la nivel global care adresează provocările cu care se confruntă administrațiile publice centrale, demonstrează că țara noastră este preocupată să își unească forțele cu experți de renume mondial în proiectarea unui viitor mai bun și mai durabil pentru cetățeni. Memorandumul pe care l-am semnat ne oferă posibilitatea de a continua procesele de modernizare ale administrației începute deja, unele dintre ele prin Planul Național de Redresare și Reziliență. Dezvoltarea socială și economică are nevoie de o administrație performantă și inovatoare.”, a declarat domnul Mircea Abrudean, Șef al Cancelariei Prim-Ministrului.

„Mă bucur că întâlnirile pe care le-am avut cu oficialii din Emiratele Arabe Unite în anul 2021, când România a și fost premiată la Dubai de către Organizația Națiunilor Unite pentru inovare în sectorul administrativ pentru implementarea Obiectivelor pentru Dezvoltare Durabilă, au contribuit la semnarea acestui memorandum. Avem oportunitatea de a intensifica cooperarea și de a face schimb de bune practici astfel încât să avem o capacitate administrativă la nivelul provocărilor contemporane. Acesta este și motivul pentru care Departamentul pentru Dezvoltare Durabilă desfășoară constant proiecte în parteneriat cu experți ai Organizației pentru Cooperare și Dezvoltare Economică și ai Băncii Mondiale”, a declarat László Borbély,  consilier de stat, coordonatorul Departamentului pentru Dezvoltare Durabilă.

Conform memorandumului, cooperarea în domeniul dezvoltării și modernizării guvernului va presupune întărirea eficienței instituțiilor administrației publice centrale. Proiectele și activitățile participanților se vor concentra pe:

-    consolidarea capacității administrative publice pentru a asigura calitatea și accesul la serviciile publice;  
-    instruirea funcționarilor publici și a altor categorii de personal din administrația publică pentru a deveni mai eficienți în abordarea nevoilor cetățenilor și în utilizarea resurselor publice disponibile;  
-    implementarea unui management eficient în administrația publică;  
-    debirocratizare și simplificare pentru cetățeni, afaceri și administrație, în special având în vedere extinderea și generalizarea serviciilor oferite pe internet (online);  
-    identificarea și implementarea soluțiilor de stimulare a digitalizării administrației prin introducerea tehnologiilor digitale;  
-    utilizarea pe scară largă a tehnicilor digitale în administrație în vederea optimizării deciziilor privind prioritizarea și alocarea resurselor financiare și umane;  
-    asigurarea luării deciziilor receptive, incluzive, participative și reprezentative la toate nivelurile.

Semnarea Memorandumului s-a realizat în cadrul World Government Summit 2023 care se desfășoară anul acesta sub tema „Shaping Future Governments” și reunește lideri și experți globali cu scopul de a dezvolta instrumente și politici pentru modelarea activității guvernamentale adaptată viitorului. Temele principale au fost:  
-    Accelerarea dezvoltării și a guvernării;  
-    Viitorul Societăților și al Sănătății;  
-    Explorarea frontierelor;  
-    Guvernarea rezilienței economice și a conectivității;  
-    Design și durabilitate globală a orașului;  
-    Prioritizarea învățării și a muncii

\*

Întrevederea premierului Nicolae-Ionel Ciucă cu ambasadorul SUA în România, doamna Kathleen Ann Kavalec

Prim-ministrul Nicolae-Ionel Ciucă a primit-o, la Palatul Victoria, pe doamna Kathleen Ann Kavalec, ambasadorul Statelor Unite ale Americii la București.

Premierul României a subliniat importanța reprezentării SUA la nivel de ambasador în țara noastră și a abordat temele majore ale relației bilaterale de Parteneriat Strategic. Prim-ministrul a mulțumit pentru decizia Statelor Unite de creștere a prezenței militare în România și pentru susținerea și preocuparea pentru securitatea Mării Negre, manifestate la nivelul Congresului, Departamentului de Stat și NATO.

Ambasadoarea Kavalec a trecut în revistă preocupările majore pentru securitatea regională, în condițiile războiului de agresiune al Rusiei în Ucraina și încercărilor de destabilizare a Republicii Moldova. Oficialul american a transmis toată aprecierea pentru rolul asumat de România în asistența multi-dimensională acordată celor două state.

Proiectele economice privind investițiile în grupurile 3 și 4 de la Centrala Nucleară de la Cernavodă și cele privind Reactoarele Modulare Mici - SMR sunt de primă importanță pentru ambele părți, contribuind la consolidarea securității energetice în regiune.

Noul ambasador american în România a transmis aprecieri pentru implicarea personală a premierului Nicolae-Ionel Ciucă în combaterea traficului de ființe umane, continuarea progreselor reprezentând un argument puternic pentru accederea țării noastre în Programul Visa Waver.

\*

Comitet interministerial pentru analiza de risc seismic, înființat în coordonarea șefului Cancelariei Prim-Ministrului

Comitetul interministerial pentru analiza de risc seismic a fost înființat prin decizie aprobată astăzi de premierul Nicolae-Ionel Ciucă.

Comitetul va funcționa ca organism care să furnizeze Guvernului liniile directoare și soluțiile necesare pentru a pregăti cât mai bine atât populația, cât și infrastructura din toate domeniile, în cazul producerii unui seism.

*”Această structură va funcționa pentru a stabili într-un timp cât mai scurt măsuri coerente și integrate necesare pentru a proteja oamenii și a pregăti autoritățile să răspundă rapid și eficient, inclusiv în cazul producerii unor cutremure”,* a afirmat premierul Nicolae-Ionel Ciucă.

La lucrările comitetului vor lua parte, potrivit ariilor de competență, reprezentanți din cadrul Cancelariei Prim-Ministrului, în calitate de instituție coordonatoare, vicepremierului Kelemen Hunor, Ministerul Transporturilor și Infrastructurii; Ministerul Afacerilor Interne; Ministerul Cercetării, Inovării și Digitalizării; Ministerul Energiei; Ministerul Dezvoltării, Lucrărilor Publice și Administrației; Ministerul Sănătății; Ministerul Educației; Ministerul Culturii; Ministerul Agriculturii și Dezvoltării Rurale; Academia Română; Inspectoratul de Stat în Construcții; Institutul Național de Cercetare - Dezvoltare în Construcții, Urbanism și    Dezvoltare Teritorială Durabilă Urban; Institutul National de Cercetare - Dezvoltare pentru Fizica Pământului; Alianța Română a Universităților Tehnice; Uniunea Națională a Consiliilor Județene din România; Asociația Municipiilor din România; Asociația Orașelor din România; Asociația Comunelor din România.

La ședințele Comitetului vor putea fi invitați și experți ai instituțiilor și autorităților publice și private care efectuează activități relevante în domeniu.

Situația școlilor din evidențele Ministerului Educației aflate în situație de risc seismic de gradul 1 va fi evaluată în regim de urgență și cu sprijinul Ministerului Dezvoltării, Lucrărilor Publice și Administrației vor fi finanțate toate lucrările de consolidare necesare.

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| ***Logoul Consiliului UE și al președinției suedeze*** | **Președinția suedeză a Consiliului UE: 1 ianuarie - 30 iunie 2023**  În prima jumătate a anului 2023, Suedia deține președinția Consiliului UE. Suedia a identificat patru priorități pentru lucrările desfășurate în cadrul celei de a treia președinții suedeze a Consiliului:   * **securitate – unitate** * **competitivitate** * **tranziția verde și energetică** * **valorile democratice și statul de drept – fundamentele noastre**   Președinția suedeză va acorda prioritate continuării sprijinului economic și militar pentru Ucraina, precum și sprijinului pentru calea Ucrainei către UE. Aceasta va acorda atenție competitivității europene, reducerii riscurilor de volatilitate a prețurilor la energie și reformei pieței energiei, tranziției verzi și respectării statului de drept.  *Unitatea și disponibilitatea noastră de a acționa rămân esențiale pentru securitatea, reziliența și prosperitatea UE. Suedia preia președinția într-un moment în care Uniunea Europeană se confruntă cu provocări fără precedent. O Europă mai ecologică, mai sigură și mai liberă reprezintă fundamentele priorităților noastre.*  ***Prim-ministrul Suediei, Ulf Kristersson, prezentarea priorităților politice ale președinției suedeze, 14 decembrie 2022***  **Site-ul președinției suedeze:**  [**https://swedish-presidency.consilium.europa.eu/**](https://swedish-presidency.consilium.europa.eu/) |

🏵🏵🏵

NOUTĂȚI – Informații UTILE

Noi contracte semnate prin Programul Național de Investiții „Anghel Saligny”

Ministrul Dezvoltării, Lucrărilor Publice și Administrației, Cseke Attila, a semnat vineri, 17 februarie 2023, 56 de noi contracte de finanțare prin Programul Național de Investiții „Anghel Saligny”, în valoare totală de 481.030.662,09 lei.

Contractele semnate vizează modernizarea infrastructurii rutiere, reabilitarea unor poduri și înființarea, modernizarea sau extinderea unor sisteme de alimentare cu apă și a unor rețele de canalizare.

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. CF** | **Data** | **ID** | **Județ** | **UAT** | **Denumire obiectiv de investiţii** | **AA /AI sau CF** | **Suma alocată** |
| **43** | **13/02/2023** | 2976 | Hunedoara | Beriu | Modernizare DC 54 Sibişel-Cucuiş, comuna Beriu, judeţul Hunedoara | CF | 2.637.887,08 |

**Documente**

[Lista contracte semnate prin programul Anghel Saligny.xlsx](https://www.fonduri-structurale.ro/descarca-document/54086)

Sursa: MDLPA

\*

Ministerul Culturii: Noile norme metodologice privind regulile și criteriile specifice de acordare a finanțărilor nerambursabile

Ministerul Culturii a publicat miercuri, 15 februarie 2023, noile norme metodologice privind regulile și criteriile specifice de acordare a finanțărilor nerambursabile aplicabile proiectelor care se vor desfășura în anul 2023. Acestea pot fi consultate [***aici***](https://www.fonduri-structurale.ro/descarca-document/54076).

Sursa: Ministerul Culturii

\*

Comisia Europeană stabilește norme vizând hidrogenul din surse regenerabile

Luni, 13 februarie 2023, Comisia Europeană a propus norme detaliate pentru a defini ceea ce înseamnă în UE hidrogen din surse regenerabile prin adoptarea a două acte delegate necesare în temeiul Directivei privind energia din surse regenerabile.

Aceste acte fac parte dintr-un cadru amplu de reglementare al UE care vizează hidrogenul și care include investiții în infrastructura energetică și norme privind ajutoarele de stat, precum și obiective legislative vizând hidrogenul din surse regenerabile pentru sectorul industrial și cel al transporturilor. Ele vor asigura faptul că toți combustibilii din surse regenerabile de origine nebiologică (cunoscuți și sub denumirea de RFNBOs (renewable fuels of non-biological origin) sunt produși din energie electrică provenită din surse regenerabile. Cele două acte sunt interconectate și ambele sunt necesare astfel încât combustibilii să fie luați în calcul în vederea atingerii obiectivelor statelor membre în domeniul energiei din surse regenerabile. Ele vor oferi investitorilor certitudine în materie de reglementare, în condițiile în care UE urmărește să producă intern 10 milioane de tone de hidrogen din surse regenerabile și să importe 10 milioane de tone de hidrogen din surse regenerabile, în conformitate cu planul REPowerEU.

Pentru mai multe detalii click [***aici***](https://romania.representation.ec.europa.eu/news/comisia-stabileste-norme-vizand-hidrogenul-din-surse-regenerabile-2023-02-13_ro).

Sursa: Reprezentanța Comisiei Europene în România

\*

Ministrul Boloș, despre cele patru schimbări din PNRR pe care le va cere România. Bugetul pensiilor de 9,4% este pe listă

Marcel Boloș, ministrul Investițiilor și Proiectelor Europene, despre marile schimbări pe care le va cere România, la Bruxelles, în privința PNRR. Solicitările se depun până pe 30 aprilie

**Ministrul Investițiilor și Proiectelor Europene a detaliat pentru Europa Liberă schimbările pe care le va cere România la Bruxelles, în privința Planului de Redresare și Reziliență. Bugetul alocat pensiilor de 9,4% din PIB este printre solicitări. Reforma pensiilor speciale nu poate fi abandonată.**

Sunt patru puncte majore ce vor face obiectul negocierilor de la Bruxelles. Unele cerute de țara noastră, altele cerute de Comisia Europeană, spune Marcel Boloș.

**Europa Liberă: Domnule ministru, ce modificări preconizați că va solicita țara noastră, având în vedere că s-a deschis posibilitatea negocierii PNRR. Cererile trebuie depuse până pe 30 aprilie.**

**Marcel Boloș:**Avem patru solicitări majore în ceea ce privește Planul Național de Redresare și Reziliență.

Prima este, de fapt, o obligație și se referă la reducerea grantului, ca urmare a creșterii economice din 2021 față de 2020. Avem de redus 2,1 miliarde euro, o sarcină grea, pentru că presupune afectarea unora dintre jaloanele la care ne-am angajat, implicit a unor investiții cuprinse în plan.

Ce vrea România să modifice în PNRR

Pe scurt

* Reducerea grantului cu 2,1 miliarde de euro (solicitare de la Bruxelles)
* Creșterea grantului cu 2,2 miliarde de euro (solicitarea României)
* Suplimentarea grantului cu 1,4 miliarde de euro pentru RePower EU (acord încheiat deja între Bruxelles și statele membre)
* Renegocierea bugetului alocat pensiilor de 9,4% din PIB și prelungirea termenelor pentru proiectele de infrastructură până la limită, adică 31 august 2026 (solicitarea României)

A doua situație care ne-a afectat este cea referitoare la creșterea prețurilor materialelor de construcții și a manoperei, dar și creșterea costurilor cu utilitățile pentru proiectele de infrastructură. Impactul este de 2,2 miliarde de euro.

A treia solicitare privește investițiile în RePower EU. România a beneficiat de o suplimentare a grantului pentru acest capitol de 1,4 miliarde euro. Acum trebuie să stabilim categoriile de investiții în independență energetică pe care le susținem.

**România vrea prelungirea termenelor pentru proiectele de infrastructură și renegocierea procentului de 9,4% alocat pensiilor**

Al patrulea element principal se referă la circumstanțele obiective ale jaloanelor și țintelor care fac obiectul negocierii. Printre cele mai importante e plafonul de 9,4% din PIB alocat pensiilor.

Al doilea jalon este cel referitor la înlocuirea Magistralei 4 cu Magistrala 6 de metrou.

Și un altul se referă la jaloane și ținte ce țin de proiectele de infrastructură, cu termene care trebuie împinse până în 31 august 2026.

**Jaloanele care nu se pot negocia**

Linii roșii în PNRR

* Pensiile speciale
* Reforma mare a pensiilor
* Decarbonizarea

**Europa Liberă: Va cere România și modificarea jalonului care se referă la pensii speciale?**

**Marcel Boloș**: În privința pensiilor speciale, România are un jalon de tip red line, adică este linie roșie. Atunci când s-a aprobat PNRR, s-a aprobat cu două condiții.

O primă condiție se referă la decarbonizare și angajamentele noastre pentru a scoate din funcțiune grupurile energetice pe bază de cărbune.

Al doilea pilon mare este cel privitor la pensii, unde România a avut un volum foarte mare de cheltuieli cu pensiile, care depășesc deja ordinul a 100 de miliarde de lei (20 de miliarde de euro).

**Comisia Europeană așteaptă propunerile statelor până la final de aprilie**

Europarlamentarul PSD, Victor Negrescu, este cel care a anunțat că țara noastră poate cere, în sfârșit, oficial, ca PNRR să fie modificat. Acesta a pus reușita pe seama PSD, într-o postare pe pagina de Facebook.

„Am reușit! Solicitările Partidului Social Democrat, cuprinse în amendamentul pe care l-am propus și negociat la nivel european, prin intermediul cărora Planurile de Redresare și Reziliență pot fi modificate mai ușor, au fost transpuse în regulamentele europene. Comisia Europeană tocmai a transmis către statele membre un nou ghid privind modul în care se pot face aceste modificări”, a scris europarlamentarul pe rețeaua de socializare.

**Președintele a anunțat oficial că România va cere unele schimbări în PNRR**

Prezent la Consiliul European de la Bruxelles, șeful statului a declarat că unele ajustări ale Planului Național de Redresare și Reziliență sunt necesare, pentru că realitățile geopolitice și economice s-au modificat.

Președintele Klaus Iohannis, aflat la Consiliul European, la Bruxelles, a dat tonul în privința modificărilor pe care le va cere România, în privința PNRR

„Există o temere generalizată în Uniunea Europeană că, în situația în care avem criză energetică, avem inflație, există riscul să pierdem din competitivitate. Asta și în contextul în care Statele Unite ale Americii au acel act de reducere a inflației, care este un instrument foarte puternic, și noi trebuie să găsim căi să nu rămânem în urmă”, a spus șeful statului.

Klaus Iohannis a punctat câteva modificări necesare. Unele nu țin de PNRR, altele, da.

„Eu personal voi solicita o flexibilizare în două zone. În zona ajutorului de stat – dacă vrem să atragem investiții relevante, investiții de înaltă tehnologie, este clar că trebuie să folosim, într-o oarecare măsură, și ajutorul de stat pentru a face România interesantă și importantă din punct de vedere economic”, a spus președintele.

Cea de-a doua solicitare se referă la fondurile europene.

„Noi am aprobat fondurile europene și PNRR înainte de criză, înainte de război. E nevoie de o flexibilizare și decizia de asemenea trebuie să fie mult mai rapidă”, a mai spus Klaus Iohannis.

Sursa: https://romania.europalibera.org/a/marcel-bolo%C8%99-modific%C4%83ri-pnrr/32264817.html

\*

MDLPA: Plăți de peste 17 milioane de lei, pentru investiții realizate prin Programul „Anghel Saligny”

Ministerul Dezvoltării, Lucrărilor Publice și Administrației (MDLPA) a virat luni, 13 februarie 2023, suma de 17.268.132,84 de lei, în vederea decontării facturilor pentru 11 obiective de investiții finanțate prin Programul Național de Investiții „Anghel Saligny”.

Facturile au fost depuse de autorităţile locale pentru lucrări de modernizare a unor străzi și drumuri de interes local, precum și pentru extinderea și modernizarea unor rețele de alimentare cu apă și de canalizare.

Sursa: MDLPA

\*

Întrebări și răspunsuri privind apelul dedicat digitalizării IMM-urilor

Ministerul Investițiilor și Proiectelor Europene a publicat luni, 13 februarie 2023, un centralizator al întrebărilor adresate de către potențialii aplicanți și răspunsurile formulate aferente apelului de proiecte numărul 1 – Digitalizarea IMM-urilor – grant de până la 100.000 euro pe întreprindere care să sprijine IMM-urile în adoptarea tehnologiilor digitale, din cadrul Investiției  I3 – Scheme de ajutor pentru sectorul privat, Componenta C9 – Suport pentru sectorul privat, cercetare, dezvoltare și inovare, finanțat prin PNRR.

[***Descarcă***](https://www.fonduri-structurale.ro/descarca-document/54033)centralizatorul

Apelul de proiecte va fi deschis începând cu data de 15.02.2023 până la data de 30.06.2023, iar cererile de finanțare, împreună cu documentele suport se vor încărca în [***platforma electronică dedicată PNRR***](https://proiecte.pnrr.gov.ro/#/home).

Pentru mai multe detalii referitoare la acest apel click [***aici***](https://www.fonduri-structurale.ro/fisa-proiect/23/planul-national-de-redresare-si-rezilienta/585/c9-i3-grant-de-pana-la-100-000-euro-pentru-sectorul-privat-digitalizare-imm).

Sursa: MIPE

\*

MDLPA: Peste 601 milioane lei pentru drumuri, poduri, alimentare cu apă și canalizare

Ministrul Dezvoltării, Lucrărilor Publice și Administrației, Cseke Attila, a semnat vineri, 10 februarie 2023, 50 de noi contracte de finanțare prin Programul Național de Investiții „Anghel Saligny”, în valoare totală de 601.337.950,44 de lei.

Contractele semnate vizează modernizarea unor drumuri județene, străzi și drumuri de interes local, reabilitarea unor poduri și înființarea, modernizarea sau extinderea unor sisteme de alimentare cu apă, a unor rețele de canalizare și a unor stații de epurare a apelor uzate.

Cu aceste proiecte, numărul contractelor semnate, până în prezent, în cadrul Programului Național de Investiții „Anghel Saligny”, se ridică la 457, în valoare totală de 4.854.703.632,21 de lei.

[***Descarcă***](https://www.fonduri-structurale.ro/descarca-document/54005) lista

Sursa: MDLPA

\*

Sporul pentru personalul din administrația locală implicat în derularea proiectelor finanțate din fonduri europene, majorat doar în baza performanței

Ministerul Investițiilor și Proiectelor Europene a publicat joi, 9 februarie 2023, în consultare Regulamentul – cadru în baza căruia se vor calcula majorările salariale aplicabile personalului din administrație implicat în derularea proiectelor finanțate din fonduri europene.

Potrivit comunicatului oficial, la elaborarea acestui proiect de Regulament-cadru s-a pornit de la prevederile Hotărârii Guvernului nr. 325/2018 pentru aprobarea Regulamentului-cadru privind stabilirea condițiilor de înființare a posturilor în afara organigramei și a criteriilor pe baza cărora se stabilește procentul de majorare salarială pentru activitatea prestată în proiecte finanțate din fonduri europene nerambursabile și conține reglementări tehnice privind:

* condițiile de înființare a posturilor în afara organigramei pentru implementarea proiectelor finanţate din fonduri europene nerambursabile, inclusiv pentru proiectele aferente implementării Mecanismului de redresare şi rezilienţă;
* criteriile de acordare a procentului de majorare salarială pentru personalul cu funcția de bază în instituţiile şi/sau autorităţile publice nominalizat în echipele de proiecte finanţate din fonduri europene nerambursabile și/sau fonduri externe rambursabile, precum și în proiectele finanțate prin Mecanismul de redresare şi reziliență, proporțional cu timpul efectiv alocat activităților pentru fiecare proiect, după cum urmează:

a) până la 20 ore se acordă o majorare salarială de 10%;

b) între 21-40 ore se acordă o majorare salarială de 20%;

c) între 41-60 ore se acordă o majorare salarială de 30%;

d) între 61- 80 ore se acordă o majorare salarială de 40%;

e) peste 80 ore se acordă o majorare salarială de 50%.

* criteriile pe baza cărora se majorează indemnizaţiile lunare ale preşedinţilor şi vicepreşedinţilor consiliilor judeţene şi primarilor şi viceprimarilor unităţilor administrativ-teritoriale care implementează proiecte finanţate din fonduri europene nerambursabile și/sau fonduri externe rambursabile, precum și prin Mecanismul de redresare și reziliență cu până la 50%.

Elementul de noutate îl reprezintă modificarea criteriilor pe baza cărora vor fi stimulați financiar preşedinţilor şi vicepreşedinţilor consiliilor judeţene şi primarilor şi viceprimarilor unităţilor administrativ-teritoriale, astfel că, față de reglementarea anterioara care ținea seama numai de numărul de proiecte aflate în implementare, după aprobarea noului Regulament-cadru, procentul de majorare salarială a indemnizațiilor lunare va fi stabilit în funcție de numărul proiectelor, tipul și valoarea proiectelor aflate în implementare pentru care unitățile administrativ-teritoriale au calitatea de beneficiar.

Astfel, conform noilor criterii, majorarea salarială va ține seama de numărul de proiecte de la 1 până la 5 și de valoarea cumulată a acestora până la 20.000.000 lei, diminuată cu 50% în situația în care un procent de peste 50% din valoarea cumulată a proiectelor aflate în implementare reprezintă proiecte care au ca obiect capacitatea administrativă a beneficiarului.

Totodată, regulamentul stabilește condițiile de înființare a posturilor în afara organigramei în cadrul instituțiilor și autorităților publice care implementează proiecte finanțate din fonduri europene și prin Mecanismul de redresare și reziliență.

Proiectul de HG este în consultare publică pe o perioadă de 10 zile. Propunerile și sugestiile de modificare pot fi transmise la adresa: sorin.bolchis@mfe.gov.ro

[***Descarcă***](https://www.fonduri-structurale.ro/descarca-document/54006)documentele

Reamintim că, în cursul săptămânii trecute, [***Guvernul a adoptat o ordonanță de urgență (OUG nr. 19/2023)***](https://www.fonduri-structurale.ro/stiri/30585/majorari-ale-indemnizatiilor-personalului-din-administratia-locala-implicat-in-derularea-proiectelor-finantate-din-fonduri-europene)care prevede majorarea indemnizațiilor lunare pentru personalul din unitățile administrativ teritoriale care implementează proiecte europene: aparatul propriu de la nivelul consiliilor județene, primăriilor și consiliilor locale; personalul din cadrul instituțiilor și serviciilor publice de interes local și județean, nominalizat în echipele de proiecte finanțate din fonduri europene nerambursabile și/sau fonduri externe rambursabile; personalul implicat în implementarea Mecanismului de redresare și reziliență; președinții și vicepreședinții consiliilor județene; primarii și viceprimarii unităților administrativ-teritoriale care implementează proiecte finanțate din fonduri europene nerambursabile și/sau fonduri externe rambursabile, precum și prin Mecanismul de redresare și reziliență.

Majorarea prevăzută este de până la 50%, cu încadrarea în bugetul aprobat, stabilindu-se totodată că procentul de majorare salarială va fi stabilit pe baza unor criteriile incluse într-un regulament-cadru elaborat de Ministerul Dezvoltării, Lucrărilor Publice și Administrației împreună cu Ministerul Investițiilor și Proiectelor Europene și aprobat prin hotărârea de astăzi a Guvernului.

Dacă 50% din valoarea cumulată a proiectelor aflate în implementare reprezintă proiecte care au ca obiect capacitatea administrativă a beneficiarului, atunci sporul primit se poate ridica la maxim 25%.

Sursa: MIPE

🏵🏵🏵

PNRR

MIPE: Cererea de plată numărul II din Planul Național de Redresare și Reziliență al României nu este blocată

Ministerul Investițiilor și Proiectelor Europene a anunțat că ***cea de-a doua cerere de plată nu este în niciun pericol***, iar evaluarea documentației transmise spre validare urmează parcursul procedural firesc prevăzut în prevederile Regulamentului (UE) 2021/241 al Parlamentului European si al Consiliului din 12 februarie 2021 de instituire a Mecanismului de Redresare și Reziliență.

Cererea de plată numărul II a fost transmisă către Comisia Europeană în data de 15 decembrie 2022 și are o valoare de 3.227.690.000 EUR (2.147.490.000 EUR – sprijin financiar nerambursabil și 1.080.200.000 – sprijin sub formă de împrumut) și a cuprins documentația de realizare a unui număr de 51 de ținte și jaloane aferente trimestrelor I și II ale anului 2022.

Potrivit comunicatului oficial,***toate documentele privind îndeplinirea jaloanelor și țintelor aferente, precum și completările solicitate de către Comisia Europeană în procesul de validare a țintelor și jaloanelor, au fost transmise în termenele indicate***. În cadrul procesului de avizare prealabilă, Comisia Europeană poate solicita clarificări suplimentare față de documentația prin care un Stat Membru justifică realizarea țintelor și jaloanelor aferente Cererii de plată, această practică fiind una obișnuită în procesul de analiză a cererilor de plată, nu numai în cazul României, dar și în cazul altor State Membre.

În vederea clarificării tuturor aspectelor necesare, Guvernul României, prin Ministerul Investițiilor și Proiectelor Europene, va continua în următoarea perioadă să răspundă prompt, împreună cu toți coordonatori de reformă și investiții tuturor cererilor de clarificări ce pot apărea din partea Comisiei Europene.

MIPE a menționat că, în anumite situații, în cazul țintelor și jaloanelor, există aspecte care au diferite interpretări în funcție de perspectiva din care sunt analizate. De aceea, anumite situații se pot clarifica deseori prin schimburi de corespondență cu Comisia Europeană sau prin reuniuni tehnice care implică atât reprezentații CE, cât și ai ministerelor de resort implicate în implementarea reformelor și investițiilor aferente PNRR.

Sursa: MIPE

\*

PNRR: 120 de noi proiecte au fost aprobate de Ministerul Dezvoltării

Ministerul Dezvoltării, Lucrărilor Publice și Administrației a anunțat joi, 16 februarie 2023, faptul că finanțează 120 de noi investiții, în 90 de localități din România, prin Planul Național de Redresare și Reziliență (PNRR).

Proiectele, în valoare totală de 348.534.149,19 lei, au fost depuse în cadrul celei de-a doua runde de atragere de fonduri pe componentele C5 - Valul Renovării și C10 - Fondul Local din PNRR.

Astfel, pentru Valul Renovării, au fost aprobate 10 noi proiecte, în valoare totală de 135.000.166,12 lei, depuse de 9 autorități locale, pentru reabilitarea, modernizarea și eficientizarea energetică a unor instituții publice și a unor clădiri rezidențiale multifamiliale.

Pentru Fondul Local, au fost aprobate 110 noi proiecte, în valoare totală de 213.533.983,07 lei, depuse de 81 de autorități locale, pentru reabilitarea și eficientizarea energetică a unor instituții publice (unități medicale, sociale, culturale, de învățământ, administrative) și asigurarea infrastructurii pentru transportul verde.

**Documente**

[Cereri de finanțare aprobate - C5 - Valul Renovării.pdf](https://www.fonduri-structurale.ro/descarca-document/54078)

[Cereri de finanțare aprobate - C10 - Fondul Local.pdf](https://www.fonduri-structurale.ro/descarca-document/54079)

**Cereri de finanțare aprobate - Componenta C10 - Fondul Local - RUNDA 2**

|  |  |  |  |
| --- | --- | --- | --- |
| **UAT** | **Denumire proiect** | **Valoare lei fără TVA** | **TVA Valoare totală proiect + TVA** |
| BĂIȚA | Renovarea energetică moderată a clădirilor publice, Cămin cultural Săliște, Loc. Săliște | 758.095,80 | 902.134,00 |
| BĂIȚA | Renovarea energetică moderată a clădirilor publice, Cămin cultural, Loc. Trestia | 277.246,46 | 329.923,29 |
| BĂIȚA | Renovarea energetică moderată a clădirilor publice, Școala primară și Cămin Cultural, loc. Fizeș | 662.792,33 | 788.722,87 |
| PETRILA | HUNEDOARA Lucrari de interventie la‚’’Colegiul Tehnic Constantin Brancusi – Structura Scoala Gimnaziala, Nr.5” | 4.853.979,11 | 5.776.235,14 |

Sursa: MDLPA

\*

PNRR: Consultare publică privind Statutul lucrătorului cultural profesionist

Ministerul Culturii, prin Unitatea de Management a Proiectului, în calitate de coordonator de reforme și investiții, a lansat miercuri, 15 februarie 2023, în consultare publică Statutul lucrătorului cultural profesionist, elaborat în cadrul Reformei 3 - Reformarea sistemului de finanțare a sectorului cultural, finanțate prin PNRR, Componenta 11 – Turism și Cultură.

[***Descarcă***](https://www.fonduri-structurale.ro/descarca-document/54075)documentele

Observațiile se transmit la adresa de e-mail: legislativ@cultura.ro, până la data de 25 februarie 2023, exclusiv prin completarea Formularului de propuneri.

Sursa: Unitatea de Management a Proiectului

\*

PNRR: Lansare apel pentru refacerea potențialului forestier afectat de incendii, de fenomene meteorologice nefavorabile

Ministerul Mediului, Apelor și Pădurilor a anunțat ieri, 14 februarie 2023, lansarea apelului de proiecte în cadrul Investiției I1. „Campania națională de împădurire și reîmpădurire, inclusiv păduri urbane”, Subinvestiția I.1.B - „Sprijin pentru refacerea potențialului forestier afectat de incendii, de fenomene meteorologice nefavorabile care pot fi asimilate unei calamități naturale, de infestări ale plantelor cu organisme dăunătoare și de evenimente catastrofale”.

**Beneficiar** al schemei poate fi orice deținător public sau privat, precum și formele asociative ale acestora, al unui teren aflat în fondul forestier național ce a fost afectat de acțiunea unor incendii forestiere, fenomene meteorologice nefavorabile care pot fi asimilate unei calamități naturale, de infestări ale plantelor cu organisme dăunătoare și de evenimente catastrofale, pe o suprafață compactă de minim 0,5 ha.

**Deținători publici de teren de împădurit:**

* Regia Națională a Pădurilor – Romsilva;
* Institutul Național de Cercetare-Dezvoltare în Silvicultură „Marin Drăcea”;
* Regia Autonomă ”Administraţia Patrimoniului Protocolului de Stat”;
* unitățile administrativ-teritoriale (comune, orașe, municipii, pentru domeniul public și privat deținut de către acestea);
* alte persoane juridice de drept public, precum și formele asociative ale acestora.

**Deținători privați de teren de împădurit:**

* persoanele fizice;
* persoanele fizice autorizate;
* întreprinderile individuale;
* întreprinderile familiale;
* societățile comerciale;
* asociațiile și fundațiile;
* alte persoane juridice de drept privat, precum și formele asociative ale acestora.

**Bugetul**total al apelului este de **100.000.000** de euro fără TVA.

Depunerea cererii de sprijin însoțită de documentele ce dovedesc eligibilitatea se va realiza în [***sistemul informatic dedicat PNRR***](https://proiecte.pnrr.gov.ro/#/home), în perioada **16.02.2023 - 23.01.2026, ora 23:59**.

[***Descarcă***](https://www.fonduri-structurale.ro/descarca-document/54043) documentele

Sursa: pnrr.mmap.ro

\*

MIPE a actualizat manualul de utilizare a platformei electronice PNRR

Ministerul Investițiilor și Proiectelor Europene a publicat marți, 14 februarie 2023, forma actualizată la 13 februarie 2023 a Manualului de utilizare a platformei proiecte.pnrr.gov.ro, platforma în care se depun cereri de finanțare în cadrul apelurilor de proiecte deschise pe PNRR.

[***Descarcă***](https://www.fonduri-structurale.ro/descarca-document/54054)manualul

Sursa: MIPE

\*

S-a deschis perioada de depunere a proiectelor pe apelul destinat digitalizării IMMurilor! 6 cereri deja înscrise în platforma PNRR

În perioada 15 februarie - 30 iunie 2023 pot fi depuse propunerile de proiecte în cadrul apelului de proiecte numărul 1 – Digitalizarea IMM-urilor – grant de până la 100.000 euro pe întreprindere care să sprijine IMM-urile în adoptarea tehnologiilor digitale, din cadrul Investiției  I3 – Scheme de ajutor pentru sectorul privat, Componenta C9 – Suport pentru sectorul privat, cercetare, dezvoltare și inovare, finanțat prin PNRR.

Evaluarea și selecția proiectelor se face  în baza punctajului obținut conform grilei de evaluare, ordinea înscrierii nefiind un element relevant  (nu se aplică principiul primul venit, primul servit). Totuși, companii interesate de aceasta linie de finanțare deja au depus proiecte.

La momentul publicării acestei știri, în cadrul platformei [proiecte.pnrr.gov.ro](https://proiecte.pnrr.gov.ro/#/home) sunt înregistrate șase cereri de finanțare.

Reamintim faptul că Ministerul Investițiilor și Proiectelor Europene a publicat vineri, 10 februarie 2023, ghidul consolidat aferent apelului sus-menționat, în urma [modificărilor aduse](https://www.fonduri-structurale.ro/stiri/30646/o-noua-schimbare-pe-apelul-destinat-digitalizarii-immurilor-proiectele-vor-putea-fi-depuse-pana-la-30-iunie-2023-iar-bugetul-ramane-la-350-milioane-euro), precum schimbarea anului de referință din 2021 în 2022 și prelungirea perioadei de depunere a proiectelor. Documentul este disponibil [***aici***](https://www.fonduri-structurale.ro/fisa-proiect/23/planul-national-de-redresare-si-rezilienta/585/c9-i3-grant-de-pana-la-100-000-euro-pentru-sectorul-privat-digitalizare-imm).

De asemenea, MIPE a publicat luni, 13 februarie 2023, un [centralizator](https://www.fonduri-structurale.ro/stiri/30666/intrebari-si-raspunsuri-privind-apelul-dedicat-digitalizarii-imm-urilor) al întrebărilor adresate de către potențialii aplicanți și răspunsurile formulate.

Manualul de utilizare al platformei electronice PNRR a fost de asemenea actualizat luni, noua variantă fiind disponibilă [***aici***](https://www.fonduri-structurale.ro/stiri/30675/mipe-a-actualizat-manualul-de-utilizare-al-platformei-electronice-pnrr).

Sursa: [www.fonduri-structurale.ro](http://www.fonduri-structurale.ro/)

\*

Rezultatele evaluării pe apelurile PNRR pentru creșterea accesului la cultură în zonele defavorizate

Administrația Fondului Cultural Național a publicat vineri, 10 februarie 2023, rezultatele după etapa I de selecție pe apelurile privind creșterea accesului la cultură în zonele defavorizate din punct de vedere cultural, finanțate în cadrul Planului Național de Redresare și Reziliență.

**I5. Creșterea accesului la cultură în zonele defavorizate din punct de vedere cultural – Apel 1: proiecte culturale derulate în localități cu mai puțin de 50000 de locuitori**

Solicitanți eligibili: Organizații Neguvernamentale (ONG)

Bugetul total estimat pentru acest apel de proiecte este de 3 milioane de euro, fără TVA.

[***Descarcă***](https://www.fonduri-structurale.ro/descarca-document/54031) rezultatele

**I5. Creșterea accesului la cultură în zonele defavorizate din punct de vedere cultural – Apel 2: proiecte culturale derulate în localități cu mai puțin de 50000 de locuitor**

Solicitanți eligibili: Unități publice de învățământ

Bugetul total estimat pentru acest apel de proiecte este de 4 milioane euro fără TVA.

[***Descarcă***](https://www.fonduri-structurale.ro/descarca-document/54032) rezultatele

Potrivit comunicatului oficial, eligibile pentru finanțare sunt proiectele care au obținut minimum 70 de puncte, în limita bugetului alocat apelului. În cadrul **apelului 1** au fost depuse **140**de proiecte dintre care **115** au obținut un punctaj eligibil. Pentru **apelul 2** au fost depuse **181**de proiecte dintre care **83**au obținut punctajul necesar pentru a intra la finanțare.

Contestațiile se pot depune în intervalul 13-15 februarie 2023.

Sursa: AFCN

\*

PNRR: Prelungirea apelului pentru asigurarea eficienței energetice în sectorul industrial

Ministerul Energiei a anunțat luni, 13 februarie 2023, **prelungirea perioadei de depunere**a propunerilor de proiecte pentru Măsura de investiții I.5 din PNRR pentru Sprijinirea investițiilor în modernizare, monitorizarea și eficientizarea consumului de energie la nivelul operatorilor economici în vederea asigurării eficienței energetice în sectorul industrial.

Potrivit Ordinului nr. 152/10.02.2023, Capitolul 1, punctul 1.2, paragraful „Data și oră de închidere depunere proiecte: 15.02.2023, ora 17:00” va avea următorul cuprins: „Data și oră de închidere depunere proiecte: **31.03.2023, ora 17:00”.**

[***Descarcă***](https://www.fonduri-structurale.ro/descarca-document/54042) ordinul

Sursa: Ministerul Energiei

\*

PNRR: 30 de noi contracte semnate pentru eficientizare energetică

Cseke Attila, ministrul Dezvoltării, Lucrărilor Publice și Administrației, a semnat vineri, 10 februarie 2023, 30 de noi contracte de finanțare prin componenta C5 – Valul Renovării.

Contractele, încheiate între autoritățile publice locale din 12 unități administrativ-teritoriale și Ministerul Dezvoltării, au o valoare totală de 228.141.277,02 lei și vizează lucrări de reabilitare termică și renovare energetică a unor clădiri rezidențiale multifamiliale și a unei unități de învățământ.

[***Descarcă***](https://www.fonduri-structurale.ro/descarca-document/54004) lista

|  |  |  |  |  |  |  |
| --- | --- | --- | --- | --- | --- | --- |
| **Nr. cerere** | **Beneficiar** | **Judet** | **Lucrare** | **Valoare totala fara TVA (lei)** | **Valoare TVA (lei)** | **Valoare totala cu TVA (lei)** |
| C5-A2-302 | URICANI | HUNEDOARA | RENOVAREA ENERGETICA A BLOCURILOR DE LOCUINTE SITUATE IN ZONA MARGINALIZATA STRADA UNIRII, STRADA STERMINOS SI STRADA ALEEA BRAZILOR, ORASUL URICANI, JUDETUL HUNEDOARA | 21.181.393,56 | 4.024.464,78 | 25.205.858,34 |
| C5-A2-286 | PETRILA | HUNEDOARA | Eficientizare energetica cladiri rezidentiale in orasul Petrila – Etapa XV | 20.719.102,80 | 3.936.629,53 | 24.655.732,33 |
| C5-A3.2-406 | DEVA | HUNEDOARA | „Creșterea eficienței energetice a blocului de locuințe 66- strada Bejan din Municipiul Deva” | 8.369.820,68 | 1.590.265,93 | 9.960.086,61 |
| C5-A3.1-2152 | DEVA | HUNEDOARA | “Creșterea eficienței energetice a blocului de locuințe 8 – Bulevardul 22 Decembrie din Municipiul Deva” | 3.224.860,77 | 612.723,55 | 3.837.584,32 |

Sursa: MDLPA

🏵🏵🏵

Consultări publice

Proiect de Hotărâre de Guvern privind aprobarea Programului național „Microbuze electrice pentru elevi”, lansat în consultare publică

Ministerul Educației, în calitate de coordonator de reforme și investiții finanțate prin Planul Național de Redresare și Reziliență (PNRR), a lansat joi, 16 februarie 2023,  în consultare publică proiectul de Hotărâre de Guvern privind aprobarea Programului național „Microbuze electrice pentru elevi”.

[***Descarcă***](https://www.fonduri-structurale.ro/descarca-document/54077) documentele

Propunerile și sugestiile cu privire la proiectul supus consultării publice pot fi trimise în 10 zile calendaristice (de la data publicării) pe adresa de e-mail consultare.digitala@edu.gov.ro.

Sursa: Ministerul Educației

\*

MADR: Ordinul privind cadrul general de implementare a intervențiilor din sectoarele vegetal și zootehnic, lansat în dezbatere publică

Ministerul Agriculturii și Dezvoltării Rurale a publicat marți, 14 februarie 2023, în dezbatere publică proiectul de ordin privind criteriile de eligibilitate, documentele justificative, condițiile şi modul de implementare a intervențiilor aferente sectoarelor vegetal și zootehnic prevăzute la art. 1 alin. (2) lit. a)–c) din Hotărârea Guvernului nr. 1571/2022 privind stabilirea cadrului general de implementare a intervenţiilor aferente sectoarelor vegetal şi zootehnic din cadrul Planului Strategic PAC 2023-2027, finanţate din Fondul european de garantare agricolă şi de la bugetul de stat.

Pentru continuarea efectuării de plăți neîntrerupte către fermieri și alți beneficiari, din fondurile Uniunii Europene și de la bugetul de stat, în cuantumurile alocate României pentru perioada 2023-2027, conform Planului Strategic PAC 2023-2027 este necesară crearea unui nou cadru juridic la nivel național, având în vedere că perioada reglementată prin OMADR nr. 45/2021, respectiv anii 2021 și 2022, s-a încheiat la 31 decembrie 2022.

Potrivit comunicatului oficial, fermierii care depun cererea de plată pentru intervențiile de plăți aferente domeniilor vegetal și zootehnic prevăzute în Planul Strategic, începând cu 1 martie 2023, trebuie să îndeplinească criteriile de eligibilitate, condițiile/cerințele generale și condițiile/cerințele specifice prevăzute de prezentul ordin.

Cetățenii și instituțiile interesate pot transmite opinii/propuneri/sugestii în termen de 10 zile de la data publicării pe adresa de e-mail: politici.agricole@madr.ro.

Persoanele sau organizaţiile interesate care transmit în scris propuneri, sugestii sau opinii cu privire la proiectul de act normativ supus dezbaterii publice vor specifica articolul sau articolele din proiectul de act normativ la care se referă, menţionând data trimiterii şi datele de contact ale expeditorului.

[***Descarcă***](https://www.fonduri-structurale.ro/descarca-document/54060) ordinul

Sursa: MADR

\*

Digitalizarea IMM-urilor: Ghid în consultare pentru dezvoltarea tehnologiilor digitale avansate

Ministerul Investițiilor și Proiectelor Europene a lansat astăzi, 16 februarie 2023, spre consultare publică Ghidul de accesare a fondurilor europene aferente Planului Național de Redresare și Reziliență în cadrul apelului de proiecte C9. Suport pentru Sectorul Privat, Cercetare, Dezvoltare și Inovare, Investiția I3. Scheme de Ajutor pentru Sectorul Privat, Măsura 1. Schemă de Minimis și Schemă de Ajutor de Stat în Contextul Digitalizării IMM-urilor, ***Granturi pentru sprijinirea antreprenorilor în dezvoltarea tehnologiilor digitale avansate.***

**Solicitanții eligibili** sunt parteneriatele formate din:

**1) Lider**: Întreprinderi înființate în baza Legii nr. 31/1990 republicată privind societățile, Legii nr. 1/2005 republicată privind organizarea și funcționarea cooperației, respectiv OUG nr. 6/2011 actualizată pentru stimularea înfiinţării şi dezvoltării microîntreprinderilor de către întreprinzătorii debutanţi în afaceri, aprobată cu modificări prin Legea nr. 301/2011, cu modificările și completările ulterioare și au sediul social în România.

**2) Partener**: IMM-uri care îndeplinesc cumulativ următoarele condiții:

a) înființate în baza Legii nr. 31/1990 republicată privind societățile, Legii nr. 1/2005 republicată privind organizarea și funcționarea cooperației, respectiv OUG nr. 6/2011 actualizată pentru stimularea înfiinţării şi dezvoltării microîntreprinderilor de către întreprinzătorii debutanţi în afaceri, aprobată cu modificări prin Legea nr. 301/2011, cu modificările și completările ulterioare și au sediul social în România.

b) activează în cel puțin unul dintre următoarele sectoare (coduri CAEN):

* 5829 – Activități de editare a altor produse software;
* 6201 – Activități de realizare a software-ului la comandă (software orientat client);
* 6202 – Activități de consultanță în tehnologia informației;
* 6203 – Activități de management (gestiune și exploatare) a mijloacelor de calcul;
* 6209 – Alte activități de servicii privind tehnologia informației;
* 6311 – Prelucrarea datelor, administrarea paginilor web și activități conexe
* 6312 – Activități ale portalurilor web;
* 6399 – Alte activități de servicii informaționale n.c.a.;
* 7211 - Cercetare-dezvoltare în biotehnologie;
* 7219 - Cercetare-dezvoltare în alte științe naturale și inginerie.

**Valoarea minimă eligibilă** care poate fi solicitată în cadrul proiectului este de **500.000 euro**.

**Valoarea maximă eligibilă**a ajutorului de stat acordat în cadrul unui proiect este de **3.000.000** euro/proiect (nu mai mult de 5 ori cifra de afaceri pe anul 2022), astfel:

* Microintreprinderi – maxim 500.000 euro;
* Întreprinderi mici – maxim 1.500.000 euro;
* Întreprinderi mijlocii – maxim 3.000.000 euro.

**Cheltuieli eligibile:**

Prin intermediul acestei operaţiuni vor fi sprijinite activități/acțiuni specifice care să sprijinite întreprinderile în dezvoltarea tehnologiilor digitale avansate cum ar fi inteligența artificială, datele și cloud computingul, tehnologia blockchain, calculul de înaltă performanță și cuantică, internetul obiectelor, securitatea cibernetică precum:

* achiziții de active corporale și necorporale (hardware pentru calculul de înaltă performanță și cuantică, echipamente pentru automatizări și robotică destinate fluxurilor tehnologice integrate cu soluții digitale, dezvoltarea și/sau adaptarea aplicațiilor software, inclusiv soluțiile de automatizare software de tip RPA, respectiv Robotic Process Automation);
* achiziții de tehnologii blockchain (ce favorizează în principal industria de producție și lanțul de aprovizionare prin automatizare, planificarea resurselor întreprinderii, schimb eficient de date, IoT (internetul obiectelor), Big Data, Cloud computing, IIoT (internetul industrial al obiectelor) și inteligență artificială);
* achiziții de active corporale și necorporale securitatea cibernetică;
* achiziții de sisteme de inteligență artificială, machine learning, augmented reality, virtual reality;
* achiziția de servicii de date și cloud computing;
* cheltuieli eligibile ale proiectelor de cercetare și dezvoltare sunt alocate unei categorii specifice de cercetare și dezvoltare și sunt următoarele:

(a) cheltuieli cu personalul: cercetători, tehnicieni și alți membri ai personalului auxiliar, în măsura în care aceștia sunt angajați în proiect;

(b) cheltuieli cu instrumentele și echipamentele, în măsura în care acestea sunt utilizate în cadrul proiectului și pe durata acestei utilizări;

(c) cheltuieli aferente cercetării contractuale, cunoștințelor și brevetelor cumpărate.

Perioada de consultare publică este: **15.02.2023 – 31.03.2023.**

Observațiile și sugestiile pot fi trimise pe e-mail la: contact.implementarepnrr@mfe.gov.ro

[***Descarcă***](https://www.fonduri-structurale.ro/descarca-document/54073)documentele

Sursa: MIPE

\*

PR Vest 2021-2027: Ghidul dedicat microîntreprinderilor - apelul 2, lansat în consultare publică

ADR Vest, în calitate de Autoritate de Management pentru Programul Regional (PR) Vest 2021-2027, a lansat marți, 14 februarie 2023, în consultare publică versiunea draft a Ghidului de finanțare Sprijin pentru microîntreprinderi - apelul 2, destinat domeniilor de activitate aferente serviciilor.

**Solicitanți eligibili**: Microîntreprinderi cu sediul social în Regiunea Vest și locația de implementare a proiectului în mediul urban, inclusiv satele aparținătoare municipiilor și orașelor din Regiunea Vest sau în stațiunile turistice atestate din Regiunea Vest.

**Bugetul** apelului este de 10 milioane euro.

**Valoarea finanțării nerambursabile:**

* minim 30.000 euro;
* max. 120.000 euro;

Pentru solicitanții care au obținut venituri din codul CAEN relevant mai mari sau egale cu 30% din cifra de afaceri înregistrată în anul anterior depunerii cererii de finanțare.

* max. 60.000 euro.

Pentru solicitanții care au obținut venituri din codul CAEN relevant mai mici de 30% din cifra de afaceri sau cei care nu au obținut venituri din codul CAEN relevant în anul anterior depunerii cererii de finanțare.

**Contribuție proprie:**

* 24% județul Timiș;
* 17% județul Arad;
* 10% județele Hunedoara și Caraș-Severin.

**Activități eligibile:**

* Dotare cu active corporale, inclusiv instalații/echipamente specifice în scopul obținerii unei economii de energie și active necorporale exclusiv legate de funcționarea mijloacelor fixe care se achiziționează;
* Activități pentru extinderea piețelor de vânzare, a gamei de produse și servicii oferite, precum și participarea la principalele canale și platforme de internaționalizare, inclusiv activități de marketing;
* Activități din domeniul economiei circulare;
* Construirea/extinderea de infrastructuri multifuncționale de agrement și fitness, pentru educație fizică și sport, inclusiv infrastructuri de tratament balnear, exclusiv în stațiunile turistice atestate și exclusiv pentru investițiile aferente codurilor CAEN cuprinse în cadrul punctului B al Anexei 27 Domenii de activitate eligibile.

**Perioada de consultare publică** este de 30 zile calendaristice de la data publicării pe site-ul ADR Vest, din 14.02.2023 și până în data de **17.03.2023, ora 12:00.**

Observațiile și propunerile justificate se pot trimite la adresa de e-mail: consultare@adrvest.ro.

Pentru informații suplimentare, puteți contacta Biroul de HelpDesk din cadrul ADR Vest: telefon/ fax: 0256-491.923, e-mail: helpdesk@adrvest.ro.

[***Descarcă***](https://www.fonduri-structurale.ro/descarca-document/54055)documentele

Sursa: ADR Vest

\*

Departamentul pentru Românii de Pretutindeni: Ghidul de finanțare nerambursabilă 2023, lansat în consultare publică

Departamentul pentru Românii de Pretutindeni a publicat vineri, 10 februarie 2023, spre consultare publică Ghidul de finanțare nerambursabilă 2023.

**Solicitanți eligibili:**

* asociaţiile, fundaţiile, unităţile de cult, organizaţiile neguvernamentale ale românilor de pretutindeni, organizaţiile internaţionale înregistrate în mod legal în statul de reședință;
* persoanele fizice autorizate sau persoanele juridice de drept public sau privat din România sau din străinătate care utilizează finanţări nerambursabile pentru derularea de proiecte sau acţiuni în sprijinul românilor de pretutindeni.

Programele de finanțare sunt în domeniile:

* **Educaţie** - păstrarea şi afirmarea identităţii lingvistice a românilor de pretutindeni şi formarea noii generaţii, care să reprezinte România şi interesele româneşti în străinătate. Plafonul maxim acordat pentru proiectele depuse în cadrul acestui program este 500.000 lei pe proiect.
* **Cultură** - păstrarea, dezvoltarea şi afirmarea identităţii etnice, culturale, religioase şi lingvistice a românilor din vecinătate şi din diaspora, precum şi întărirea legăturilor dintre România şi comunităţile româneşti din afara graniţelor ţării. Plafonul maxim acordat pentru proiectele depuse în cadrul acestui program este 500.000 lei pe proiect.
* **Societatea civilă** - sprijinirea, consolidarea şi extinderea mediului asociativ în comunităţile locuite de români şi solidaritatea pe care societatea civilă o generează în rândul comunităţilor de români. Plafonul maxim acordat pentru proiectele depuse în cadrul acestui program este 500.000 lei pe proiect.
* **Mass-media** - păstrarea şi afirmarea identităţii culturale a românilor, promovarea României şi a valorilor comunităţilor româneşti, prin sprijinirea mass-mediei de expresie românească din comunităţile româneşti de peste hotare. Plafonul maxim acordat pentru proiectele depuse în cadrul acestui program este 500.000 lei pe proiect.
* **Spiritualitate şi tradiţie** - păstrarea identităţii spirituale şi respectarea libertăţii religioase a românilor de pretutindeni. Plafonul maxim acordat pentru proiectele depuse în cadrul acestui program este 500.000 lei pe proiect.

În cadrul sesiunii de finanțare 2023, un solicitant poate depune cel mult trei proiecte, cu condiția ca acestea să se încadreze în programe diferite.

Observațiile, sugestiile și completările pot fi transmise la adresa de e-mail: proiecte@dprp.gov.ro.

Documentul este în **consultare publică**timp de 10 zile calendaristice, până la **20 februarie 2023.**

[***Descarcă***](https://www.fonduri-structurale.ro/descarca-document/54021)documentele

Sursa: DRP

🏵🏵🏵

Apeluri – Finanțări

Undă verde din partea Parlamentului European pentru RePowerEU! România va beneficia de 1,4 miliarde de euro

Parlamentul European a aprobat ieri, 14 februarie 2023, includerea măsurilor REPowerEU în planurile naționale pentru a crește independența de combustibilii fosili ruși, pentru a accelera tranziția verde și a combate sărăcia energetică.

Parlamentul a confirmat în plen cu 535 voturi pentru, 63 împotrivă și 53 abțineri un acord încheiat cu Consiliul în decembrie 2022. În temeiul acordului, statele membre care solicită să primească fonduri suplimentare printr-un plan modificat de redresare și reziliență vor trebui să includă măsuri de economisire a energiei, de producere a energiei curate și de diversificare a aprovizionării cu energie, astfel cum se prevede în planul REPowerEU al Uniunii.

„*REPowerEU va finanța un nou capitol al planurilor naționale de redresare și reziliență ale țărilor membre ale Uniunii Europene, inclusiv România. Acest capitol va cuprinde reforme și investiții prin care vrem să creștem siguranța energetică a țărilor noastre.*

*România va primi din acest nou fond 1,4 miliarde de euro pentru investiții în eficiența energetică, reducerea dependenței de importurile de gaz din Federația Rusă, îmbunătățirea infrastructurii energetice și investiții în surse de energie regenerabilă.*

*Aceste fonduri nerambursabile se vor adăuga celor aproximativ 30 de miliarde de euro pe care țara noastră le primește deja pentru Planul Național de Redresare și Reziliență din Mecanismul European de Redresare și Reziliență*”, a transmis eurodeputatul și coraportorul Siegfried Mureșan.

**O independență crescută și combaterea sărăciei energetice**

Noile norme se aplică retroactiv măsurilor de la 1 februarie 2022, cu un număr limitat de excepții. Potrivit comunicatului oficial, măsurile sunt concepute pentru a sprijini investițiile menite să combată sărăcia energetică în cazul gospodăriilor vulnerabile, IMM-urilor și microîntreprinderilor.

**Măsuri transfrontaliere, transparență și climă**

Eurodeputații au convins țările Uniunii să aloce cel puțin 30% din fondurile pe care le cheltuie în cadrul REPowerEU pentru proiecte naționale sau multinaționale care abordează blocajele existente în ceea ce privește transportul, distribuția și stocarea energiei, precum și creșterea fluxurilor transfrontaliere.

De asemenea, au fost introduse noi norme în materie de transparență pentru primii 100 de beneficiari finali în ordinea descrescătoare a finanțării primite. Aceste norme se vor aplica tuturor planurilor de redresare și reziliență.

Principiul de „a nu aduce prejudicii semnificative” ar trebui să se aplice capitolelor din REPowerEU. În același timp, se vor acorda derogări temporare atât pentru măsurile care protejează Uniunea în contextul provocărilor imediate cu care se confruntă în materie de securitate energetică, cât și pentru cele care reduc la minimum prejudiciul potențial împotriva mediului și care nu periclitează obiectivele Uniunii în materie de climă.

**Finanțarea**

Potrivit comunicatului oficial, din suma de 20 de miliarde de euro de granturi suplimentare propusă de Comisie, opt miliarde vor proveni dintr-o licitație anticipată a certificatelor naționale de emisii din cadrul sistemului Uniunii de comercializare a certificatelor de emisii (ETS), în timp ce 12 miliarde vor proveni din Fondul pentru inovare. În plus, veniturile realizate prin ETS nu vor putea fi folosite pentru investițiile în combustibilii fosili.

Potrivit eurodeputatului Siegfried Mureșan, legislația REPowerEU adoptată ieri prevede ca toate statele membre să primească o prefinanțare de 20% la momentul aprobării de către Comisia Europeană și Consiliul UE a noilor piloni RepowerEU din planurile de redresare.

De asemenea, prin legislația adoptată, statele membre au posibilitatea să folosească până la 10% din fondurile structurale și de coeziune rămase disponibile din exercițiul financiar 2014 – 2020 în măsuri de sprijin financiar pentru oamenii și companiile care întâmpină cele mai mari dificultăți în plata facturilor la energie.

Următorii pași

Mecanismul de redresare și reziliență este o măsură unică și extraordinară, care se va încheia pe 31 august 2026. Noile norme referitoare la introducerea măsurilor REPowerEU în planurile naționale de redresare intră în vigoare în ziua următoare publicării lor în Jurnalul Oficial al Uniunii Europene.

Sursa: Parlamentul European & cabinet europarlamentar Siegfried Mureșan

\*

Calendarul apelurilor ce vor fi lansate în 2023 pe PNRR si cadrul financiar 2021-2027: 534 de apeluri de proiecte, în valoare de 40 miliarde de euro

MIPE a publicat astăzi, 15 februarie 2023, un ***calendar al apelurile de proiecte care ar urma să fie lansate în 2023*** aferente cadrului financiar multianual 2021-2027 și PNRR. Pentru a consulta calendarul, click [***aici.***](https://www.fonduri-structurale.ro/descarca-document/54070)

Astfel, în 2023 vor fi lansate 490 de apeluri de proiecte, în valoare de 36,4 miliarde de euro, aferente Politicii de Coeziune 2021-2027. O prezentare a acestora, cu valori și obiective de investiții, este disponibilă [***aici.***](https://www.fonduri-structurale.ro/descarca-document/54066)

În Planul Național de Redresare și Reziliență vor fi lansate 44 de apeluri de proiecte, în valoare de 4,27 miliarde de euro. O prezentare a acestora, cu valori și obiective de investiții, este disponibilă[***aici***](https://www.fonduri-structurale.ro/descarca-document/54069)***.***

***Necesitatea unui calendar consolidat al apelurilor de proiecte***

*„Planificarea și respectarea calendarului asumat de către autoritățile de management este o prioritate și premisa principală a Guvernului României. Astfel, se asigură posibilitatea pregătirii din timp a proiectelor și atingerea țintelor pentru absorbția fondurilor europene nerambursabile”*, a transmis ministrul Marcel Boloș.

Realizarea demersurilor la nivelul fiecărei autorități de management pentru îmbunătățirea planificării intervențiilor la nivel de program va asigura transparență și predictibilitate în ceea ce privește accesarea fondurilor europene. Astfel, va exista suficient timp pentru implementarea în bune condiții a proiectelor și pentru aplicarea prevederilor referitoare la achizițiile publice, a cerințelor de eligibilitate și pentru realizarea indicatorilor de realizare și de rezultat asumați la nivel de program.

Mai mult, se va asigura un nivel ridicat de absorbție și a unui management adecvat al riscului de dezangajare, la nivelul fiecărei autorități de management este necesară lansarea de apeluri care să acopere cea mai mare parte a alocărilor pentru fiecare dintre cele 16 programe.

De asemenea, realizarea demersurilor la nivelul fiecărui coordonator de reformă și/sau investiție pentru îmbunătățirea planificării intervențiilor la nivel de componentă gestionată din PNRR, prin respectarea calendarului de elaborare al ghidurilor solicitantului, respectiv lansării apelurilor de proiecte, asigură condițiile pentru îndeplinirea țintelor și jaloanelor asumate și este de maximă importanță, întrucât acest lucru poate influența aprobarea cererilor de plată aferente.

În plus, publicarea Ghidurilor Solicitantului, în consultare publică, anterior deschiderii apelului de proiecte, constituie o cerință esențială pentru respectarea principiilor aplicabile fondurilor alocare programelor aferente Politicii de Coeziune și PNRR: predictibilitate, transparență și parteneriat.

Tot pentru facilitarea accesului la fonduri europene, Ministerul Investițiilor și Proiectelor Europene a publicat în consultare un [***proiect de ordonanță de urgență***](https://www.fonduri-structurale.ro/stiri/30614/set-de-masuri-de-simplificare-a-gestionarii-fondurilor-europene-pentru-2021-2027-in-consultare-publica) ***menit să răspundă nevoii de simplificare și de abordare unitară*** în procesul de implementare a Politicii de coeziune 2021-2027, care cuprinde un număr dublu de programe și introduce în sistemul de management și control, atât autorități din cadrul administrației publice centrale, precum și, urmare a procesului de descentralizare, autorități de management instituite în cadrul agențiilor de dezvoltare regională care gestionează programele regionale.

**Documente**

[Sinteza apeluri 2023 Politica de Coeziune 2021-2027 cu valori și obiective de investiții (publicat 15.02.2023 MIPE).pdf](https://www.fonduri-structurale.ro/descarca-document/54066)

[Sinteza apeluri 2023 PNRR cu valori și obiective de investiții (publicat 15.02.2023 MIPE).pdf](https://www.fonduri-structurale.ro/descarca-document/54069)

[Calendar lansari apeluri 2021-2027 si PNRR 2023 (publicat 15.02.2023 MIPE).xlsx](https://www.fonduri-structurale.ro/descarca-document/54070)

Sursa: MIPE

\*

APIA primește cereri aferente schemei de ajutor de stat pentru susținerea activității crescătorilor din sectorul bovin

Agenția de Plăți și Intervenție pentru Agricultură (APIA) a anunțat luni, 13 februarie 2023, faptul că până la data de 23 martie 2023 inclusiv, Centrele APIA primesc cereri de solicitare pentru schema de ajutor de stat pentru susținerea activității  crescătorilor din sectorul bovin, în anul 2022 în contextul crizei provocate de agresiunea Rusiei împotriva Ucrainei.

Beneficiarii sunt crescătorii de animale, care au în posesie permanentă bovine înscrise în BND, în calitate de proprietar de animale și/sau proprietar de exploatație, respectiv:

* persoane fizice, persoane fizice autorizate, întreprinderi individuale, întreprinderi familiale, persoane juridice, societăți agricole constituite în baza Legii nr. 36/1991 privind societăţile agricole şi alte forme de asociere în agricultură, cu modificările și completările ulterioare.

Pentru mai multe detalii click [***aici***](https://www.fonduri-structurale.ro/stiri/30645/madr-ajutor-de-stat-pentru-sustinerea-cresterii-bovinelor).

Sursa: APIA

\*

PR Vest 2021-2027: Centralizatorul propunerilor și observațiilor primite pentru Ghidul dedicat universităților de stat

Agenția pentru Dezvoltare Regională Vest a publicat vineri, 10 februarie 2023, ***centralizatorul*** propunerilor și observațiilor, împreună cu răspunsurile aferente, pentru Ghidul de finanțare dedicat universităților de stat.

Reamintim că acest Ghid a fost în consultare publică în perioada 23.12.2022 - 23.01.2023.

Pentru mai multe detalii click [***aici.***](https://www.fonduri-structurale.ro/stiri/30348/noi-ghiduri-de-finantare-pe-programul-regional-vest-2021-2027-publicate-in-consultare-publica)Sursa: ADR Vest

\*

Minighiduri explicative pe cele 5 obiective de politică din PR Vest 2021-2027

În calitate de Autoritate de Management pentru Programul Regional Vest 2021-2027, Agenția de Dezvoltare Regională Vest a lansat spre consultare publică o serie de minighiduri aferente celor cinci obiective de politică ale Comisiei Europene, regăsite în cadrul PR Vest, respectiv:

**Obiectivul de Politică 1 - O Europă mai competitivă și mai inteligentă (270,227 mil. euro)**, ce cuprinde:

* Prioritatea 1 - O regiune competitivă prin inovare, digitalizare și întreprinderi dinamice, cu un buget de 236,109 milioane euro
  + [***Descarcă***](https://www.fonduri-structurale.ro/descarca-document/54034) minighiduri
* Prioritatea 2 - O regiune cu orașe Smart și o administrație digitalizată, cu un buget de 34,118 mil. euro
  + [***Descarcă***](https://www.fonduri-structurale.ro/descarca-document/54035) minighiduri

**Obiectivul de Politică - 2 O Europă mai verde, rezilientă, cu emisii reduse de dioxid de carbon (314,159 mil. euro)**, ce cuprinde:

* Prioritatea 3 - O regiune cu orașe prietenoase cu mediul, cu un buget de 156,795 mil. euro
  + [***Descarcă***](https://www.fonduri-structurale.ro/descarca-document/54036) minighiduri
* Prioritatea 4 - O regiune cu mobilitate urbană sustenabilă, cu un buget de 157,364 mil. euro
  + [***Descarcă***](https://www.fonduri-structurale.ro/descarca-document/54037) minighiduri

**Obiectivul de Politică 3 - O Europă mai conectată prin dezvoltarea mobilității (158,360 mil. euro)**, ce cuprinde:

* Prioritatea 5 - O regiune accesibilă, cu un buget de 158,360 mil. euro
  + [***Descarcă***](https://www.fonduri-structurale.ro/descarca-document/54038) minighiduri

**Obiectivul de Politică 4 - O Europă mai socială (193,958 mil. euro)**, ce cuprinde:

* Prioritatea 6 - O regiune educată și atractivă, cu un buget de 193,958 mil. euro
  + [***Descarcă***](https://www.fonduri-structurale.ro/descarca-document/54039) minighiduri

**Obiectivul de Politică 5 - O Europă mai aproape de cetățeni (193,014 mil. euro)**, ce cuprinde:

* Prioritatea 7 - O regiune pentru cetățeni, cu un buget de 193,014 mil. EUR
  + [***Descarcă***](https://www.fonduri-structurale.ro/descarca-document/54040) minighiduri

Minighidurile sunt disponibile și pe [pagina ADR Vest](https://adrvest.ro/por-2021-2027/), iar sub fiecare document pot fi trimise observațiile și propunerile.

Sursa: ADR Vest

\*

EIT Digital Challenge 2023: Oportunități de finanțare pentru start-up-urile din domeniul deep tech

EIT Digital a lansat cea de-a 10-a ediție a EIT Digital Challenge, competiție ce își propune să identifice cei mai buni antreprenori europeni din domeniul deep tech și să îi ajute să se extindă la nivel internațional.

Până la 10 câștigători vor primi un an întreg de sprijin personalizat pentru creștere internațională în valoare de 50.000 euro.


Termenul limită de depunere este 28 martie 2023.

Pentru mai multe detalii puteți accesa rubrica noastră [***alte finanțări***](https://www.fonduri-structurale.ro/alte-finantari/703/eit-digital-challenge-2023)Sursa: EIT

\*

Comisia aprobă o schemă de ajutoare în cuantum de 259 de milioane EUR notificată de România în cadrul Mecanismului de redresare și reziliență

Comisia aprobă o schemă de ajutoare în cuantum de 259 de milioane EUR notificată de România în cadrul Mecanismului de redresare și reziliență, al cărei obiectiv este sprijinirea investițiilor în baterii și în celule și panouri fotovoltaice.

Comisia Europeană a aprobat, în temeiul normelor UE privind ajutoarele de stat, o schemă notificată de România în cuantum de 259 de milioane EUR, sumă pusă la dispoziție parțial prin intermediul Mecanismului de redresare și reziliență („MRR”); prin această schemă se urmărește să se sprijine investițiile în producția, asamblarea și reciclarea bateriilor și a celulelor și panourilor fotovoltaice. Schema are drept obiective sprijinirea dezvoltării regionale a României și promovarea obiectivelor strategice ale UE legate de [tranziția verde](https://reform-support.ec.europa.eu/what-we-do/green-transition_ro).

**Schema notificată de România**

Schema de ajutoare, prevăzută cu un buget estimativ de 259 de milioane EUR, va fi finanțată parțial prin MRR, în urma evaluării pozitive de către Comisie a [Planului de redresare și reziliență al României](https://commission.europa.eu/business-economy-euro/economic-recovery/recovery-and-resilience-facility/recovery-and-resilience-plan-romania_ro) și a adoptării acestuia de către Consiliu. Măsura urmărește: (i) să contribuie la dezvoltarea regională prin orientarea ajutoarelor către sectoare în care cererea este în creștere, care vor sprijini crearea de noi locuri de muncă ce necesită o forță de muncă calificată, precum și la o economie mai sustenabilă și mai competitivă și (ii) să promoveze tranziția verde a României și a UE.

În cadrul schemei, care se va aplica până la 31 decembrie 2024, ajutoarele se vor acorda sub formă de granturi directe destinate întreprinderilor care desfășoară activități în domeniul producției, asamblării și reciclării bateriilor și a celulelor și panourilor fotovoltaice, situate în zonele eligibile pentru ajutoare regionale din România. Aceste zone sunt stabilite în [harta ajutoarelor regionale a României](https://ec.europa.eu/commission/presscorner/detail/ro/IP_21_6935) pentru perioada 1 ianuarie 2022-31 decembrie 2027, care precizează și cuantumul maxim al ajutorului de stat ce poate fi acordat pentru fiecare beneficiar din fiecare dintre aceste zone.

**Evaluarea Comisiei**

Comisia a evaluat măsura în temeiul [articolului 107 alineatul (3) litera (a) și al articolului 107 alineatul (3) litera (c)](https://eur-lex.europa.eu/legal-content/RO/ALL/?uri=CELEX%3A12008E107) din Tratatul privind funcționarea Uniunii Europene, care permit statelor membre să promoveze dezvoltarea economică a zonelor celor mai defavorizate și să sprijine dezvoltarea anumitor activităţi sau a anumitor regiuni economice în anumite condiții, precum și în temeiul [Orientărilor privind ajutoarele de stat regionale pentru perioada 2022-2027](https://eur-lex.europa.eu/legal-content/RO/TXT/?uri=CELEX:52021XC0429(01)).

Comisia a stabilit că măsura contribuie la dezvoltarea regională a României și că este necesară și adecvată pentru dezvoltarea zonelor incluse pe harta ajutoarelor regionale a țării. În plus, ajutorul este proporțional, deoarece se limitează la minimul necesar și nu va depăși valorile maxime stabilite în [harta ajutoarelor regionale a României](https://ec.europa.eu/commission/presscorner/detail/ro/IP_21_6935).  În ultimul rând, efectele negative ale măsurii în ceea ce privește denaturarea concurenței și impactul asupra schimburilor comerciale dintre statele membre sunt limitate.

Având în vedere aceste considerente, Comisia a aprobat schema notificată de România în temeiul normelor UE privind ajutoarele de stat.

*„Această schemă românească în cuantum de 259 de milioane EUR, finanțată parțial prin Mecanismul de redresare și reziliență, va asigura un sprijin esențial pentru producția de baterii și de celule și panouri fotovoltaice. Măsura aprobată astăzi va promova dezvoltarea economică a celor mai defavorizate zone din România, în conformitate cu obiectivele de coeziune ale Uniunii, contribuind în același timp la accelerarea tranziției verzi.”*

*Margrethe Vestager, vicepreședintă executivă responsabilă cu politica în domeniul concurenței - 15/02/2023*

**Context**

Toate investițiile și reformele care implică ajutoare de stat incluse în planurile naționale de reziliență și redresare prezentate în contextul MRR trebuie notificate Comisiei spre aprobare prealabilă, cu excepția cazului în care fac obiectul uneia dintre normele de exceptare pe categorii a ajutoarelor de stat.

Comisia evaluează cu prioritate măsurile care implică ajutor de stat cuprinse în planurile naționale de redresare prezentate în contextul MRR și a oferit orientări și sprijin statelor membre în etapele pregătitoare ale planurilor naționale, pentru a facilita implementarea rapidă a MRR. În același timp, Comisia se asigură, în decizia sa, că sunt respectate normele aplicabile privind ajutoarele de stat, pentru a menține condiții de concurență echitabile pe piața unică și pentru a se asigura că fondurile MRR sunt utilizate în așa fel încât să reducă la minimum denaturarea concurenței și să nu se excludă investițiile private.

Normele UE privind ajutoarele de stat, în special [Orientările Comisiei privind ajutoarele de stat regionale](https://eur-lex.europa.eu/legal-content/RO/TXT/?uri=CELEX:52021XC0429(01)) („OAR”), permit statelor membre să sprijine dezvoltarea economică și ocuparea forței de muncă. OAR stabilesc normele în temeiul cărora statele membre pot acorda ajutoare de stat întreprinderilor pentru a sprijini investițiile în noi instalații de producție situate în regiunile mai puțin avantajate ale Europei, concomitent cu asigurarea unor condiții de concurență echitabile între statele membre.

Versiunea neconfidențială a deciziei de astăzi va fi publicată cu numărul de caz SA.102924 în [Registrul ajutoarelor de stat](https://ec.europa.eu/competition/elojade/isef/index.cfm?clear=1&policy_area_id=3) pe site-ul web al DG [Concurență](http://ec.europa.eu/competition/index_en.html) a Comisiei. Buletinul informativ electronic [Competition Weekly e-News](https://ec.europa.eu/newsroom/comp/newsletter-archives/view/service/2012) conține lista deciziilor referitoare la ajutoare de stat publicate recent pe internet și în Jurnalul Oficial.

Sursa: https://romania.representation.ec.europa.eu/news/comisia-aproba-o-schema-de-ajutoare-cuantum-de-259-de-milioane-eur-notificata-de-romania-cadrul-2023-02-16\_ro

🏵🏵🏵

Din Actualitatea Europeană

Cutremur: UE mobilizează asistență de urgență suplimentară pentru Siria și Turcia

În urma cutremurului devastator care a afectat săptămâna trecută atât Siria, cât și Turcia, UE continuă să depună eforturi pe toate fronturile pentru a le oferi asistență de urgență ambelor țări.

**Pentru Siria**: **capacitatea de răspuns umanitareuropean le**oferă ajutor rapid persoanelor afectate de cutremur. Au fost**mobilizate stocurile UE din Italia și Dubai**pentru furnizarea de provizii de urgență. Acestea includ articole precum corturi de iarnă, radiatoare, pături, apă, produse sanitare și de igienă și seturi de bucătărie. Ajutorul va fi distribuit atât în zonele controlate de guvern împreună cu Federația Internațională a Societăților de Cruce Roșie și Semilună Roșie (IFRC), cât și în zonele care nu sunt controlate de guvern din nord-vestul Siriei, în cooperare cu Organizația Internațională pentru Migrație (OIM). În plus, Comisia analizează oportunitățile existente pentru o abordare de tip „Echipa Europa”, colaborând cu statele membre pentru a mobiliza adăposturi din stocurile acestora.

În plus, prin intermediul **mecanismului de protecție civilă al UE (EUCPM),10 țări europene** (Austria, Bulgaria, Cipru, Finlanda, Germania, Grecia, Italia, România, Slovenia și Norvegia) au oferit poporului sirian mii de corturi, pături, saci de dormit, saltele, paturi, generatoare, radiatoare, medicamente, produse alimentare, îmbrăcăminte de iarnă, măști etc. Doi ofițeri de legătură ai Centrului de coordonare a răspunsului la situații de urgență (ERCC) vor fi trimiși astăzi la Beirut pentru **a sprijini coordonarea asistenței pe care UE o oferă Siriei.** Aceasta se adaugă unei sume inițiale suplimentare de **3,5 milioane EUR sub formă de asistență umanitară,** menită să acopere nevoile cele mai urgente, precum numerar pentru adăpost și produse nealimentare, apă și salubritate, sănătate și operațiuni de căutare și salvare.

**Pentru Turcia:** după cum a subliniat [**ieri**](https://ec.europa.eu/commission/presscorner/detail/en/read_23_801) președinta **von der Leyen în convorbirea sa telefonică cu președintele Erdogan**, Comisia va mobiliza sprijin suplimentar și va răspunde cererii de asistență a Turciei. 21 de state membre ale UE și trei state participante la EUCPM au oferit deja un total de 38 de echipe – Austria, Belgia, Bulgaria, Croația, Cipru, Cehia, Estonia, Franța, Germania, Grecia, Ungaria, Italia, Lituania, Malta, Țările de Jos, Polonia, Portugalia, România, Slovacia, Slovenia și Spania, împreună cu Albania, Muntenegru și Serbia. În total, **țările europene au oferit 1.652 de salvatori și 105 câinide căutare**. De asemenea, Comisia canalizează asistența sub formă de articole pentru adăposturi de urgență din partea a 12 state membre ale UE, care oferă unități de cazare de urgență din **rezerva rescEU** găzduite de Suedia, precum și mii de corturi și paturi găzduite de România; acestea urmează a fi trimise în Turcia.

\*

Previziunile economice de iarnă ale Comisiei Europene pentru România: 2,5% creștere economică în 2023 și 3% în 2024

Previziunile economice de iarnă ale Comisiei Europene pentru România: 2,5% creștere economică în 2023 și 3% în 2024.

În primele trei trimestre ale anului 2022, PIB-ul real anual al României a crescut cu 4,3 %, datorită consistenței formării brute de capital fix și sporirii semnificative a consumului privat, susținute de o creștere puternică a pieței forței de muncă și a salariilor, în combinație cu măsuri de sprijin guvernamental pentru atenuarea impactului prețurilor ridicate la energie.

Se estimează că indicatorii pe termen scurt vor arăta că economia României a fost rezilientă în al patrulea trimestru, pe fondul evoluțiilor favorabile din sectorul serviciilor și al percepției economice pozitive și în pofida scăderii în continuare a producției în industria prelucrătoare.

Pentru 2023, impactul negativ al inflației încă ridicate, al condițiilor stricte de finanțare și al încetinirii ritmului de creștere a celorlalte economii din UE vor reduce creșterea PIB-ului real al României la 2,5 %.

Punerea în aplicare a planului de redresare și reziliență ar trebui să contribuie la investiții puternice, care se preconizează că vor fi principalul motor al creșterii. Alte fonduri ale UE vor sprijini, de asemenea, investițiile. Consumul privat, deși afectat negativ de inflația ridicată, va crește probabil, ca urmare a creșterii salariului minim, a pensiilor și a salariilor din sectorul public, precum și a extinderii plafonării prețului la energie până în 2025. Se estimează că exporturile nete vor rămâne negative pe fondul unei monede puternice și al unei cereri scăzute pe piețele de export.

Pentru anul 2024, se preconizează o sporire cu 3 % a ritmului creșterii economice, pe fondul diminuării presiunilor inflaționiste, al scăderii ratelor dobânzilor și al îmbunătățirii perspectivelor externe.

Inflația anuală IAPC a încetinit în luna decembrie datorită scăderii prețurilor produselor energetice și alimentare, aducând media pe 12 luni la 12 % în 2022. Se estimează că inflația IAPC se va reduce și mai mult în perioada analizată în previziuni, dar numai într-o măsură modestă, deoarece presiunile inflaționiste se mențin la un nivel foarte ridicat în ceea ce privește componentele de bază precum serviciile, bunurile industriale neenergetice și alimentele prelucrate. Rata medie anuală a inflației IAPC este estimată la 9,7 % în 2023, înainte de a încetini la 5,5 % în 2024, ca urmare a extinderii plafonării prețurilor la energie, a scăderii prețurilor materiilor prime și a producerii unor efecte de bază.

**La nivelul UE**

La aproape un an de la inițierea de către Rusia a războiului de agresiune împotriva Ucrainei, economia UE a intrat în 2023 pe o bază mai bună decât se preconizase în toamnă. Previziunile intermediare din iarnă îmbunătățesc perspectivele de creștere pentru acest an la 0,8 % pentru UE și la 0,9 % pentru zona euro. În prezent se preconizează că ambele zone vor evita, la limită, recesiunea tehnică anticipată pentru începutul anului. De asemenea, previziunile diminuează ușor rata preconizată a inflației, atât pentru 2023, cât și pentru 2024.

**Perspectivele se îmbunătățesc datorită rezilienței sporite**

După expansiunea robustă din prima jumătate a anului 2022, ritmul de creștere a scăzut în al treilea trimestru, însă ușor sub așteptări. În al patrulea trimestru, în pofida șocurilor negative excepționale, economia UE a evitat scăderea preconizată în previziunile din toamnă. Rata anuală de creștere pentru 2022 este estimată în prezent la 3,5 % atât pentru UE, cât și pentru zona euro.

Evoluțiile favorabile înregistrate de la previziunile din toamnă au îmbunătățit perspectivele de creștere pentru acest an. Diversificarea continuă a surselor de aprovizionare și o scădere bruscă a consumului au adus nivelurile stocurilor de gaz peste media sezonieră din ultimii ani, iar prețurile angro ale gazelor au scăzut cu mult sub nivelurile din perioada anterioară războiului. În plus, piața forței de muncă din UE a continuat să înregistreze rezultate foarte bune, rata șomajului rămânând la cel mai scăzut nivel istoric (6,1 %) până la sfârșitul anului 2022. Încrederea se îmbunătățește, iar sondajele din luna ianuarie sugerează că activitatea economică va evita, de asemenea, o contracție în primul trimestru al anului 2023.

Cu toate acestea, ne confruntăm în continuare cu dificultăți majore. Consumatorii și întreprinderile continuă să se confrunte cu costuri ridicate ale energiei, iar inflația de bază (inflația totală, excluzând energia și alimentele neprelucrate) a continuat să crească în luna ianuarie, erodând și mai mult puterea de cumpărare a gospodăriilor. Pe măsură ce presiunile inflaționiste persistă, se preconizează că înăsprirea politicii monetare va continua, afectând activitatea întreprinderilor și investițiile.

Potrivit previziunilor intermediare din iarnă, creșterea preconizată pentru 2023 este de 0,8 % în UE și de 0,9 % în zona euro, cu 0,5 și, respectiv, cu 0,6 puncte procentuale mai mare decât în previziunile din toamnă. Rata de creștere pentru 2024 rămâne neschimbată, situându-se la 1,6 % pentru UE și la 1,5 % pentru zona euro. Până la sfârșitul perioadei analizate în previziuni, se preconizează că volumul producției va fi cu aproape 1 % mai mare decât cel estimat în previziunile din toamnă.

**După ce a atins nivelul maxim în 2022, inflația va scădea în perioada analizată în previziuni**

Trei luni consecutive de moderare a inflației totale sugerează că s-a trecut de perioada în care s-a înregistrat nivelul maxim, astfel cum s-a anticipat în previziunile din toamnă. După ce a atins un maxim istoric de 10,6 % în luna octombrie, inflația a scăzut, estimarea-semnal din ianuarie scăzând la 8,5 % pentru zona euro. Scăderea a fost determinată în principal de diminuarea inflației prețurilor la energie, în timp ce inflația de bază nu a atins încă nivelul maxim.

Previziunile privind inflația au fost revizuite ușor în sens descrescător față de toamnă, reflectând în principal evoluțiile de pe piața energiei. Se preconizează că în UE inflația totală va scădea de la 9,2 % în 2022 la 6,4 % în 2023 și la 2,8 % în 2024. În zona euro, se preconizează că aceasta va scădea de la 8,4 % în 2022 la 5,6 % în 2023 și la 2,5 % în 2024.

**Riscurile care planează asupra perspectivelor sunt mai echilibrate**

Deși incertitudinea cu privire la previziuni rămâne ridicată, riscurile la adresa creșterii sunt, în linii mari, echilibrate. Cererea internă s-ar putea dovedi mai mare decât se preconizase dacă recentele scăderi ale prețurilor angro ale gazelor se vor repercuta mai puternic asupra prețurilor de consum și dacă consumul se va dovedi mai rezilient. Cu toate acestea, nu poate fi exclusă o posibilă inversare a scăderilor prețurilor respective, în contextul unor tensiuni geopolitice continue. Cererea externă s-ar putea dovedi, de asemenea, mai robustă în urma redeschiderii Chinei, ceea ce ar putea totuși alimenta inflația la nivel mondial.

Riscurile de inflație rămân legate în mare măsură de evoluțiile de pe piețele energiei, reflectând unele dintre riscurile identificate la adresa creșterii economice. În special în 2024 predomină riscurile de creștere a inflației, deoarece presiunile asupra prețurilor s-ar putea dovedi mai ample și mai puternice decât se preconizase, în cazul în care creșterea salariilor ar urma să se stabilizeze la rate peste medie în decursul unei perioade îndelungate.

**Context**

Previziunile economice din iarna anului 2023 oferă o actualizare a previziunilor economice din toamna anului 2022, care au fost prezentate la 11 noiembrie 2022, concentrându-se pe evoluția PIB-ului și a inflației în toate statele membre ale UE.

Aceste previziuni depind în mod esențial de ipoteza pur tehnică potrivit căreia agresiunea Rusiei împotriva Ucrainei nu va escalada, ci va continua pe parcursul perioadei analizate în previziuni. Prezentele previziuni se bazează și pe un set de ipoteze tehnice referitoare la cursurile de schimb, la ratele dobânzilor și la prețurile produselor de bază, fiind întemeiate pe datele disponibile până la 27 ianuarie. Pentru toate celelalte date-sursă, incluzând ipotezele referitoare la politicile publice, prezentele previziuni iau în considerare datele disponibile până la 1 februarie, inclusiv.

Comisia Europeană publică în fiecare an două seturi de previziuni detaliate (în primăvară și în toamnă) și două seturi de previziuni intermediare (în iarnă și în vară). Previziunile intermediare cuprind valorile anuale și trimestriale ale PIB-ului și ale inflației tuturor statelor membre pentru anul în curs și pentru anul următor, precum și date agregate pentru UE și zona euro.

Următoarele previziuni ale Comisiei Europene vor fi previziunile economice din primăvara anului 2023, programate a fi publicate în mai 2023.

**Informații suplimentare**

Document complet: [Previziunile economice din iarna anului 2023](https://economy-finance.ec.europa.eu/economic-forecast-and-surveys/economic-forecasts/winter-2023-economic-forecast-eu-economy-set-avoid-recession-headwinds-persist_en)

Urmăriți activitatea vicepreședintelui executiv Dombrovskis pe Twitter: [@VDombrovskis](https://twitter.com/VDombrovskis?ref_src=twsrc%5Egoogle%7Ctwcamp%5Eserp%7Ctwgr%5Eauthor)

Urmăriți activitatea comisarului Gentiloni pe Twitter: [@PaoloGentiloni](https://twitter.com/PaoloGentiloni)

Urmăriți activitatea DG ECFIN pe Twitter: [@ecfin](https://twitter.com/ecfin)

\*

Comisia stabilește norme vizând hidrogenul din surse regenerabile

Astăzi, 13 februarie, Comisia a propus norme detaliate pentru a defini ceea ce înseamnă în UE hidrogen din surse regenerabile prin adoptarea a două acte delegate necesare în temeiul [Directivei privind energia din surse regenerabile](https://eur-lex.europa.eu/legal-content/RO/TXT/?uri=CELEX:32018L2001).

Aceste acte fac parte dintr-un cadru amplu de reglementare al UE care vizează hidrogenul și care include investiții în infrastructura energetică și norme privind ajutoarele de stat, precum și obiective legislative vizând hidrogenul din surse regenerabile pentru sectorul industrial și cel al transporturilor. Ele vor asigura faptul că toți combustibilii din surse regenerabile de origine nebiologică (cunoscuți și sub denumirea de RFNBOs (renewable fuels of non-biological origin) sunt produși din energie electrică provenită din surse regenerabile. Cele două acte sunt interconectate și ambele sunt necesare astfel încât combustibilii să fie luați în calcul în vederea atingerii obiectivelor statelor membre în domeniul energiei din surse regenerabile. Ele vor oferi investitorilor certitudine în materie de reglementare, în condițiile în care UE urmărește să producă intern 10 milioane de tone de hidrogen din surse regenerabile și să importe 10 milioane de tone de hidrogen din surse regenerabile, în conformitate cu [planul REPowerEU](https://ec.europa.eu/commission/presscorner/detail/ro/ip_22_3131).

**Mai multe surse regenerabile de energie, mai puține emisii**

[Primul act delegat](https://energy.ec.europa.eu/error/403_ro?destination=/delegated-regulation-union-methodology-rnfbos_en&_exception_statuscode=403) definește condițiile în care hidrogenul, combustibilii pe bază de hidrogen sau alți purtători de energie pot fi considerați ca fiind RFNBO. Actul clarifică principiul „adiționalității” pentru hidrogen, prevăzut în Directiva UE privind energia din surse regenerabile. Electrolizoarele care sunt utilizate la producerea de hidrogen vor trebui să fie conectate la o nouă producție de energie electrică din surse regenerabile. Acest principiu urmărește să asigure faptul că producția de hidrogen din surse regenerabile stimulează o creștere a volumului de energie din surse regenerabile disponibil în rețea în comparație cu ceea ce există deja. În acest mod, producția de hidrogen va sprijini decarbonizarea și va completa eforturile de electrificare, evitând, în același timp, presiunea asupra generării de energie electrică.

În timp ce cererea inițială de energie electrică pentru producția de hidrogen va fi neglijabilă, ea va crește către 2030 odată cu introducerea pe scară largă a electrolizoarelor de capacitate mare. Comisia estimează că este necesară o cantitate de aproximativ 500 TWh energie din surse regenerabile pentru a se realiza obiectivul ambițios pentru 2030 stabilit în REPowerEU de a produce 10 milioane de tone de RFNBO. Acest obiectiv ambițios de a produce 10Mt în 2030 corespunde unei proporții de 14 % din consumul total de energie electrică al UE. Această ambiție se reflectă în propunerea Comisiei de a crește obiectivul pentru 2030 în ceea ce privește energia din surse regenerabile la 45 %.

Actul delegat stabilește modalități diverse prin care producătorii pot demonstra că energia electrică din surse regenerabile utilizată pentru producția de hidrogen respectă normele privind adiționalitatea. În plus, el introduce criterii menite să asigure faptul că hidrogenul din surse regenerabile este produs numai atunci când și acolo unde este disponibilă suficientă energie din surse regenerabile (cunoscută sub denumirea de corelație temporală și geografică).

Pentru a ține seama de angajamentele de investiții existente și pentru a permite sectorului să se adapteze la noul cadru, normele vor fi introduse treptat și vor fi concepute astfel încât să devină mai stricte în timp. Mai precis, normele prevăd o fază de tranziție a cerințelor privind „adiționalitatea” pentru proiectele vizând hidrogenul care vor începe să se deruleze înainte de 1 ianuarie 2028. Această perioadă de tranziție corespunde perioadei în care electrolizoarele vor fi disponibile pe scară largă și vor intra pe piață. În plus, producătorii de hidrogen vor fi în măsură să își coreleze cu o cadență lunară producția lor de hidrogen cu energia lor din surse regenerabile contractată, până la 1 ianuarie 2030. Cu toate acestea, statele membre vor avea opțiunea de a introduce norme mai stricte privind corelarea temporală începând cu 1 iulie 2027.

Cerințele vizând producția de hidrogen din surse regenerabile se vor aplica atât producătorilor interni, cât și producătorilor din țări terțe care doresc să exporte hidrogen din surse regenerabile în UE pentru a fi luați în calcul în vederea atingerii obiectivelor UE privind energia din surse regenerabile. Un sistem de certificare bazat pe sisteme voluntare va asigura faptul că producătorii, fie din UE, fie din țări terțe, vor putea demonstra într-un mod simplu și ușor conformarea lor la cadrul UE și vor putea comercializa hidrogenul din surse regenerabile în cadrul pieței unice.

[Al doilea act delegat](https://energy.ec.europa.eu/error/403_ro?destination=/delegated-regulation-minimum-threshold-ghg-savings-recycled-carbon-fuels-and-annex_en&_exception_statuscode=403) prevede o metodologie de calculare a emisiilor de gaze cu efect de seră pe durata ciclului de viață al RFNBOs. Metodologia ia în considerare emisiile de gaze cu efect de seră pe parcursul întregului ciclu de viață al combustibililor, inclusiv emisiile din amonte, emisiile asociate cu preluarea energiei electrice din rețea și cele provenite din prelucrarea și din transportul acestor combustibili la consumatorul final. Metodologia clarifică și modul de calculare a emisiilor de gaze cu efect de seră aferente hidrogenului din surse regenerabile sau derivaților acestuia în cazul în care este coprodus într-o instalație care produce combustibili fosili.

După adoptarea de astăzi a actelor în cauză, acestea vor fi transmise Parlamentului European și Consiliului, care au la dispoziție două luni pentru a le examina și pentru a accepta sau a respinge propunerile. La cererea lor, perioada de examinare poate fi prelungită cu două luni. Nu există nicio posibilitate ca Parlamentul sau Consiliul să modifice propunerile.

**Context**

În 2020, Comisia a adoptat o [Strategie privind hidrogenul](https://webgate.ec.testa.eu/docfinder/external.php?url=https://eur-lex.europa.eu/legal-content/RO/TXT/HTML/?uri=CELEX:52020DC0301%5B%7C%7C%7C%5Dfrom=RO), care stabilește o viziune pentru crearea unui ecosistem european al hidrogenului, de la cercetare și inovare, la producție și infrastructură, precum și pentru dezvoltarea de standarde și piețe internaționale. Se estimează că hidrogenul va juca un rol major în decarbonizarea industriei și a transportului cu vehicule grele în Europa și la nivel mondial. Ca parte a pachetului „[Pregătiți pentru 55](https://ec.europa.eu/commission/presscorner/detail/ro/ip_21_3541)”, Comisia a introdus câteva stimulente pentru adoptarea sa, inclusiv obiective obligatorii pentru sectorul industriei și al transporturilor.

Hidrogenul este un pilon esențial al [planului REPowerEU](https://ec.europa.eu/commission/presscorner/detail/ro/ip_22_3131) de eliminare a combustibililor fosili proveniți din Rusia. Comisia a prezentat un concept de „accelerator al hidrogenului” pentru a amplifica utilizarea hidrogenului din surse regenerabile. În particular, planul REPowerEU urmărește ca UE să producă 10 milioane de tone și să importe 10 milioane de tone de hidrogen din surse regenerabile până în 2030.

În plus față de cadrul de reglementare, Comisia sprijină dezvoltarea sectorului hidrogenului în UE și prin intermediul Proiectelor importante de interes european comun (PIIEC). Primul PIIEC, denumit „[PIIEC Hy2Tech](https://ec.europa.eu/commission/presscorner/detail/ro/SPEECH_22_4549)”, care include 41 de proiecte și a fost aprobat în iulie 2022, vizează dezvoltarea de tehnologii inovatoare pentru lanțul valoric al hidrogenului în vederea decarbonizării proceselor industriale și a sectorului mobilității, cu accent pe utilizatorii finali. În septembrie 2022, Comisia a aprobat „[PIIEC Hy2Use](https://ec.europa.eu/commission/presscorner/detail/ro/ip_22_5676)”, un al doilea proiect care completează PIIEC Hy2Tech și care va sprijini construirea de infrastructuri pentru hidrogen și dezvoltarea unor tehnologii inovatoare și mai sustenabile pentru integrarea hidrogenului în sectorul industriei.

**Informații suplimentare**

[Întrebări și răspunsuri](https://ec.europa.eu/commission/presscorner/detail/ro/qanda_23_595)

[Actul delegat privind combustibilii lichizi și gazoși de origine nebiologică produși din surse regenerabile și utilizați în transporturi](https://energy.ec.europa.eu/error/403_ro?destination=/delegated-regulation-union-methodology-rnfbos_en&_exception_statuscode=403)

[Actul delegat privind reducerea emisiilor de gaze cu efect de seră](https://energy.ec.europa.eu/error/403_ro?destination=/delegated-regulation-minimum-threshold-ghg-savings-recycled-carbon-fuels-and-annex_en&_exception_statuscode=403)

[Directiva privind energia din surse regenerabile (2018/2001)](https://eur-lex.europa.eu/legal-content/RO/TXT/?uri=CELEX:32018L2001)

[Hidrogenul](https://energy.ec.europa.eu/topics/energy-systems-integration/hydrogen_ro)

[Planul REPowerEU](https://commission.europa.eu/strategy-and-policy/priorities-2019-2024/european-green-deal/repowereu-affordable-secure-and-sustainable-energy-europe_ro)

\*

Adina Vălean, comisarul european pentru transporturi, va fi prezentă vineri la Timișoara, cu ocazia ceremoniilor de deschidere ale Capitalei Culturale Europene

Adina Vălean, comisarul european pentru transporturi, va fi prezentă vineri, 17 februarie, la Timișoara, cu ocazia ceremoniilor de deschidere ale Capitalei Culturale Europene.



Astfel, la orele 16.45, la Palatul Culturii, doamna comisar va ține un discurs, alături de alte oficialități locale și naționale.

La orele 20.00, pe scena din Piața Unirii, Adina Vălean va prezenta timișorenilor premiul Melina Mercouri. Acest premiu, acordat de Comisia Europeană, e o recunoaștere a excelenței programului cultural conceput de echipa Capitalei Culturale Europene de la Timișoara. Premiul are o valoare de 1,5 milioane de euro.

În cursul dimineții, Adina Vălean, comisarul european pentru transporturi, va vizita proiecte locale de infrastructură și va avea întâlniri cu autoritățile județene.

\*

Comisia solicită României și altor 11 state membre să respecte Directiva privind combaterea abuzului sexual asupra copiilor și a exploatării sexuale a copiilor

Combaterea abuzului sexual asupra copiilor: Comisia solicită României și altor 11 state membre să respecte Directiva privind combaterea abuzului sexual asupra copiilor și a exploatării sexuale a copiilor.

Astăzi, 15 februarie, Comisia Europeană a decis să trimită scrisori suplimentare de punere în întârziere Belgiei [INFR(2019)2227], Bulgariei [INFR(2019)2136], Letoniei [INFR(2019)2237], Luxemburgului [INFR(2019)2236], Ungariei [INFR(2019)2234], Maltei [INFR(2019)2115], Austriei [INFR(2019)2226], Poloniei [INFR(2019)2238], României [INFR(2019)2189], Slovaciei [INFR(2019)2135], Slovenia [INFR(2019)2239] și Finlandei [INFR(2019)2231],  pentru faptul că nu au transpus corect toate cerințele Directivei privind combaterea abuzului sexual asupra copiilor ([Directiva 2011/93/UE](https://eur-lex.europa.eu/legal-content/RO/TXT/?uri=CELEX:32011L0093)). Directiva impune statelor membre să introducă norme minime privind definirea infracțiunilor și a sancțiunilor în ceea ce privește abuzul sexual asupra copiilor și exploatarea sexuală a copiilor, pornografia infantilă și ademenirea copiilor în scopuri sexuale. Directiva introduce, de asemenea, dispoziții care să asigure o mai bună prevenire a infracțiunilor respective și o mai bună protecție a victimelor. Comisia a trimis deja scrisori de punere în întârziere Bulgariei, Maltei, României și Slovaciei la [25 iulie 2019](https://ec.europa.eu/commission/presscorner/detail/ro/INF_19_4251), și Belgiei, Letoniei, Luxemburgului, Ungariei, Austriei, Poloniei, Sloveniei și Finlandei la [10 octombrie 2019](https://ec.europa.eu/commission/presscorner/detail/ro/INF_19_5950). Aceste statele membre au acum la dispoziție două luni pentru a răspunde argumentelor prezentate de Comisie. În absența unui răspuns satisfăcător, Comisia poate decide să emită un aviz motivat.

**Context**

Prin pachetul său lunar de decizii în constatarea neîndeplinirii obligațiilor, Comisia Europeană („Comisia”) urmărește acționarea în justiție a statelor membre care nu și-au îndeplinit obligațiile ce le revin în temeiul legislației UE. Aceste decizii, care vizează diverse sectoare și domenii de politică ale UE, au scopul de a asigura aplicarea corespunzătoare a legislației UE, în beneficiul cetățenilor și al întreprinderilor.


[Etapele procedurilor de constatare a neîndeplinirii obligațiilor.](https://ec.europa.eu/info/law/law-making-process/applying-eu-law/infringement-procedure_ro)

Pentru mai multe detalii referitoare la toate deciziile luate, vă rugăm să consultați [registrul deciziilor în constatarea neîndeplinirii obligațiilor.](https://ec.europa.eu/atwork/applying-eu-law/infringements-proceedings/infringement_decisions/?lang_code=ro)

*(Pentru informații suplimentare:* *Anitta Hipper - Tel.: +32 229 85691; Yuliya Matsyk – Tel.: +32 229 13173, Andrea Masini – Tel.: +32 229 91519; Fiorella Belciu – Tel.: + 32 2 299 37 34)*

\*

Gestionarea apei: Comisia solicită României și altor 15 state membre să își finalizeze revizuirea planurilor privind apa

Comisia Europeană a decis să inițieze o procedură de constatare a neîndeplinirii obligațiilor prin trimiterea unei scrisori de punere în întârziere Belgiei [INFR(2022)2188], Bulgariei [INFR(2022)2189], Croației [INFR(2022)2193], Ciprului (INFR(2022)2190), Danemarcei [INFR(2022)2184], Greciei [INFR(2022)2191], Irlandei (INFR(2022)2185), Lituaniei [INFR(2022)2194], Luxemburgului [INFR(2022)2186], Maltei [INFR(2022)2195], Poloniei [INFR(2022)2196], Portugaliei [INFR(2022)2197], României [INFR(2022)2198], Slovaciei [INFR(2022)2187], Sloveniei [INFR(2022)2199] și Spaniei [INFR(2022)2192] pentru că nu și-au finalizat revizuirea planurilor de management al bazinelor hidrografice conform obligațiilor ce le revin în temeiul Directivei-cadru privind apa (Directiva 2000/60/CE) și/sau a planurilor de gestionare al riscului de inundații conform cerințelor din Directiva privind inundațiile (Directiva 2007/60/CE). Ambele directive impun statelor membre să își actualizeze planurile de gestionare privind bazinele hidrografice și, respectiv, riscul de inundații și să raporteze o dată la șase ani. Planurile de management al bazinelor hidrografice includ un program de măsuri care sunt esențiale pentru a asigura o stare bună a tuturor corpurilor de apă, astfel cum se prevede în directivă. Planurile de gestionare a riscului de inundații sunt elaborate pe baza hărților care prezintă potențialele consecințe negative asociate scenariilor de inundații.

Gestionarea durabilă a apei este un element central al [Pactului verde european](https://ec.europa.eu/info/strategy/priorities-2019-2024/european-green-deal_ro). Următoarele state membre nu și-au îndeplinit obligațiile care le revin în temeiul uneia sau al ambelor directive:

* Belgia [INFR(2022)2188],Bulgaria [INFR(2022)2189], Croația [INFR(2022)2193], Cipru [INFR(2022)2190], Grecia [INFR(2022)2191], Spania [INFR(2022)2192] Lituania [INFR(2022)2194], Malta [INFR(2022)2195], Portugalia [INFR(2022)2197], România [INFR(2022)2198]și Slovenia [INFR(2022)2199] nu au revizuit, nu au adoptat și nu au raportat la timp al treilea plan de management al bazinelor hidrografice și al doilea plan de gestionare a riscului de inundații;
* **Danemarca**[[INFR(2022)2184](https://ec.europa.eu/atwork/applying-eu-law/infringements-proceedings/infringement_decisions/?typeOfSearch=false&active_only=0&noncom=0&r_dossier=INFR%282022%292184&decision_date_from=&decision_date_to=&title=&submit=Search&lang_code=ro)], **Irlanda**[[INFR(2022)2185](https://ec.europa.eu/atwork/applying-eu-law/infringements-proceedings/infringement_decisions/?typeOfSearch=false&active_only=0&noncom=0&r_dossier=INFR%282022%292185&decision_date_from=&decision_date_to=&title=&submit=Search&lang_code=ro)] și **Polonia** [[INFR(2022)2196](https://ec.europa.eu/atwork/applying-eu-law/infringements-proceedings/infringement_decisions/?typeOfSearch=false&active_only=0&noncom=0&r_dossier=INFR%282022%292196&decision_date_from=&decision_date_to=&title=&submit=Search&lang_code=ro)] au depășit termenele legale în ceea ce privește revizuirea, adoptarea și raportarea celui de al treilea plan de management al bazinelor hidrografice;
* **Luxemburg** [[INFR (2022) 2186](https://ec.europa.eu/atwork/applying-eu-law/infringements-proceedings/infringement_decisions/?typeOfSearch=false&active_only=0&noncom=0&r_dossier=INFR%282022%292186&decision_date_from=&decision_date_to=&title=&submit=Search&lang_code=ro)] și **Slovacia** [[INFR (2022) 2187](https://ec.europa.eu/atwork/applying-eu-law/infringements-proceedings/infringement_decisions/?typeOfSearch=false&active_only=0&noncom=0&r_dossier=INFR%282022%292187&decision_date_from=&decision_date_to=&title=&submit=Search&lang_code=ro)] au depășit termenele legale în ceea ce privește revizuirea, adoptarea și raportarea celui de al doilea plan de gestionare a riscului de inundații.

Prin urmare, Comisia trimite o scrisoare de punere în întârziere acestor 16 state membre, care au acum la dispoziție două luni pentru a răspunde și a remedia deficiențele semnalate. În absența unui răspuns satisfăcător, Comisia poate decide să emită un aviz motivat.

**Context**

Prin pachetul său lunar de decizii în constatarea neîndeplinirii obligațiilor, Comisia Europeană („Comisia”) urmărește acționarea în justiție a statelor membre care nu și-au îndeplinit obligațiile ce le revin în temeiul legislației UE. Aceste decizii, care vizează diverse sectoare și domenii de politică ale UE, au scopul de a asigura aplicarea corespunzătoare a legislației UE, în beneficiul cetățenilor și al întreprinderilor.

[Etapele procedurilor de constatare a neîndeplinirii obligațiilor.](https://ec.europa.eu/info/law/law-making-process/applying-eu-law/infringement-procedure_ro)

Pentru mai multe detalii referitoare la toate deciziile luate, vă rugăm să consultați [registrul deciziilor în constatarea neîndeplinirii obligațiilor.](https://ec.europa.eu/atwork/applying-eu-law/infringements-proceedings/infringement_decisions/?lang_code=ro)

*(Pentru informații suplimentare: Adalbert Jahnz – Tel. + 32 229 53156, Daniela Stoycheva – Tel.: +32 229 53664)*

\*

DiscoverEU: în martie se deschide următoarea rundă de înscrieri pentru 35.000 de permise de călătorie pentru tineri

Comisia va lansa **runda de primăvară DiscoverEU**, care va începe **miercuri, 15 martie, la ora 13:00 EET** și se va **încheia miercuri, 29 martie, la ora 13:00 EET**.

Datorită DisoverEU, 35.000 de tineri vor primi câte un permis de călătorie, pentru a explora Europa și patrimoniul său cultural bogat, pentru a-și lărgi orizonturile și a acumula experiențe utile. Cererea de propuneri este deschisă candidaților în vârstă de 18 ani din toate statele membre ale UE și din țările terțe asociate la program. Pentru a câștiga un permis de călătorie, **tinerii trebuie să se înscrie pe**[**Portalul european pentru tineret**](https://youth.europa.eu/discovereu_ro), unde vor trebui să răspundă la cinci întrebări, precum și la o întrebare de departajare.

Candidații născuți între 1 iulie 2004 și 30 iunie 2005 și care au răspuns corect la quizul de selecție vor putea călători în Europa timp de până la 30 zile, între 15 iunie 2023 și 30 septembrie 2024. Cei care împlinesc 18 ani în a doua jumătate a anului viitor se vor putea înscrie în runda din octombrie 2023.

Mariya **Gabriel,** comisara pentru inovare, cercetare, cultură, educație și tineret, a declarat: *„Suntem bucuroși să punem la dispoziție, pentru 2023, un număr total de 70.000 de permise de călătorie pentru tineri de 18 ani care vor putea să descopere Uniunea noastră prin propria experiență.”*

Întrucât DiscoverEU face parte din programul Erasmus+, participanți din Islanda, Liechtenstein, Macedonia de Nord, Norvegia, Serbia și Turcia sunt, de asemenea, eligibili pentru a candida.

La fel ca în runda anterioară, participanții vor continua să beneficieze de [un card](https://eyca.org/) de reduceri cu peste 40.000 de posibilități de tarife reduse pentru transportul public, cultură, cazare, alimentație, sport și alte servicii disponibile în toate țările eligibile. Ei vor putea, de asemenea, să participe la [întâlnirile DiscoverEU](https://europa.eu/youth/discovereu/meetups_en), care propun programe culturale interesante cu o durată de 1 până la 3 de zile în toate țările Erasmus+. Mai multe informații despre rundele anterioare din 2022 sunt disponibile [aici](https://europa.eu/youth/sites/default/files/0319_youth_2022-05_discovereu_factsheet.pdf).

Sursa: Comisia Europeană - <https://romania.representation.ec.europa.eu/index_ro>

\*

Pregătiți pentru 55: emisii zero de CO2 pentru mașini și camionete noi în 2035

* Transportul rutier va contribui mai mult la atingerea obiectivului UE privind neutralitatea climatică
* Metodologie nouă pentru a evalua emisiile de CO2 pe durata întregului ciclu de viață al unui vehicul
* Valorile limită de emisie vor fi aliniate cu emisiile generate în condiții reale de conducere

**PE a aprobat noile obiective de reducere a emisiilor de CO2 pentru autoturismele și vehiculele utilitare ușoare noi ca parte a pachetului „Pregătiți pentru 55”**

[](https://www.europarl.europa.eu/resources/library/images/20230213PHT75021/20230213PHT75021_original.jpg)Cu 340 voturi pentru, 279 împotrivă și 21 abțineri, eurodeputații au aprobat [acordul încheiat cu Consiliul](https://www.europarl.europa.eu/news/ro/press-room/20221024IPR45734/deal-confirms-zero-emissions-target-for-new-cars-and-vans-in-2035) referitor la revizuirea standardelor de performanță aplicabile emisiilor de CO2 pentru autoturismele și camionetele noi, în conformitate cu obiectivele climatice mai ambițioase ale Uniunii.

Noua legislație stabilește calea de urmat pentru a reduce la zero emisiile de dioxid de carbon pentru autoturismele și vehiculele utilitare ușoare noi până în 2035. Este vorba de un obiectiv aplicabil întregului parc de vehicule de la nivelul Uniunii de a reduce emisiile de CO2 produse de autoturismele și camionetele noi cu 100% comparativ cu 2021. Obiectivele intermediare de reducere a emisiilor pentru 2030 au fost fixate la 55% pentru autoturisme și 50 % pentru camionete.

**Alte măsuri esențiale prevăzute de regulament:**

* Comisia va prezenta până în 2025 o metodologie de evaluare și raportare a datelor referitoare la emisiile de CO2 pe durata întregului ciclu de viață al autovehiculelor și camionetelor vândute pe piața Uniunii. Raportul va fi însoțit de propuneri legislative acolo unde este necesar.
* Până în decembrie 2026, Comisia va monitoriza decalajul dintre [valorile limită de emisie](https://eur-lex.europa.eu/legal-content/RO/TXT/?uri=CELEX%3A02007R0715-20200901) și [consumul de combustibil și de energie în condiții reale de conducere](https://eur-lex.europa.eu/legal-content/RO/TXT/?uri=CELEX%3A32021R0392). De asemenea, va întocmi un raport referitor la o metodologie de ajustare a emisiilor specifice de CO2 ale producătorilor și va propune măsurile care ar trebui luate.
* Producătorii responsabili pentru o producție mică într-un an calendaristic (între 1 000 și 10 000 de autoturisme noi sau între 1 000 și 22 000 de camionete noi) pot obține o derogare până la sfârșitul anului 2035, iar producătorii care înregistrează sub 1 000 de vehicule noi pe an vor continua să beneficieze de derogarea existentă.
* Mecanismul existent de stimulare pentru vehiculele cu emisii zero și cu emisii scăzute (ZLEV), care recompensează producătorii care vând mai multe asemenea vehicule (cu emisii de la zero la 50g CO2/km, cum ar fi vehiculele electrice și vehiculele hibride performante) aplicând obiective mai scăzute de reducere a emisiilor de CO2, va fi adaptat la tendințele preconizate de vânzare a vehiculelor. Între 2025 și 2029, valoarea de referință pentru ZLEV va fi de 25 % pentru vânzarea de autoturisme noi și de 17 % pentru camionetele noi, urmând să fie eliminată din 2030.
* Din doi în doi ani, începând cu sfârșitul anului 2025, Comisia va publica un raport pentru a evalua progresele înregistrate în domeniul mobilității rutiere cu emisii zero.

**Citat**

Raportorul [Jan Huitema (Renew, Olanda)](https://www.europarl.europa.eu/meps/ro/58789/JAN_HUITEMA/home) a declarat: „Regulamentul încurajează producția de vehicule cu emisii scăzute sau zero. El cuprinde o revizuire ambițioasă a obiectivelor pentru 2030 și un obiectiv de emisii zero pentru 2035, care este esențial pentru a putea realiza neutralitatea climatică până în 2050. Obiectivele oferă claritate industriei auto și stimulează inovația și investițiile în cazul producătorilor de mașini. Consumatorii vor putea cumpăra și conduce mai ieftin mașinile cu emisii zero, iar o piață la mâna a doua va apărea mai rapid. Astfel, condusul sustenabil va deveni accesibil tuturor.”

**Următorii pași**

În urma votului final în plen, textul va trebui acum să fie aprobat oficial și de Consiliu, urmând să fie publicat în Jurnalul Oficial al Uniunii Europene la scurt timp după aceasta.

**Context**

La 14 iulie 2021, în cadrul pachetului „Pregătiți pentru 55”, Comisia a prezentat o [propunere legislativă de revizuire a standardelor de performanță privind emisiile de CO2](https://eur-lex.europa.eu/legal-content/RO/TXT/?qid=1666879278738&uri=CELEX%3A52021PC0556) pentru autoturismele și vehiculele utilitare ușoare noi. Propunerea urmărește să contribuie la obiectivele climatice ale UE pentru 2030 și 2050, să aducă beneficii cetățenilor și să stimuleze inovarea în domeniul tehnologiilor cu emisii zero.

\*

Adunarea Euronest: impactul războiului din Ucraina asupra Parteneriatului Estic

**Războiul din Ucraina și alte provocări geopolitice vor figura pe ordinea de zi a celei de-a 10-a sesiuni a Adunării Parlamentare Comune.**

Membrii [Adunării Parlamentare Euronest](https://www.europarl.europa.eu/euronest/en/home/highlights) se vor întruni la Chișinău, Republica Moldova, pentru cea de-a 10-a sesiune ordinară, în perioada 19-21 februarie. Adunarea este alcătuită din 60 de deputați și 10 membri din fiecare dintre parlamentele participante ale [partenerilor est-europeni](https://neighbourhood-enlargement.ec.europa.eu/european-neighbourhood-policy/eastern-partnership_en) (Armenia, Azerbaidjan, Georgia, Republica Moldova și Ucraina).

Președintele Parlamentului Republicii Moldova, Igor Grosu, va deschide sesiunea plenară la 20 februarie. Reuniunile vor fi coprezidate de eurodeputatul [Andrius Kubilius](https://www.europarl.europa.eu/meps/en/197843/ANDRIUS_KUBILIUS/home" \t "_blank) (PPE, Lituania) și de Ina Coșeru, membră a parlamentului din Republica Moldova.

Programul complet al evenimentului va fi disponibil [aici](https://www.europarl.europa.eu/euronest/en/home/highlights). Toate ședințele, cu excepția celei a Biroului și a Grupului de lucru pentru Belarus, vor fi transmise în direct online.

**Viitorul Parteneriatului Estic după invazia Rusiei în Ucraina**

Sesiunea de deschidere a Adunării va fi precedată de reuniuni ale diferitelor comitete și grupuri de lucru Euronest; impactul războiului din Ucraina asupra Parteneriatului Estic și noile provocări în materie de securitate din regiune vor domina discuțiile. Participanții vor adopta, de asemenea, rezoluții privind afacerile politice, integrarea economică, securitatea energetică și aspectele sociale.

**Conferință de presă**

O conferință de presă cu cei doi copreședinți ai Adunării (dl Kubilius și dna Coșeru) este programată pentru marți, 21 februarie, ora locală 12.30 (11.30 CET), în sala de reuniune Nistru/Prut de la Hotelul Radisson Blu Leogrand din Chișinău.

Jurnaliștii care doresc să obțină acreditarea pentru conferința de presă pot trimite un e-mail care să conțină numele complet, organizația mass-media și o fotografie a legitimației de presă către Augustina Badica, consultant șef, Direcția Comunicare și Relații Publice din cadrul Parlamentului Republicii Moldova: [augustina.badica@parlament.md](mailto:augustina.badica@parlament.md).

Conferința de presă poate, de asemenea, fi urmărită în direct [aici](https://multimedia.europarl.europa.eu/en/webstreaming?view=day&d=2023-02-21).

**Context**

Adunarea Parlamentară Euronest a fost înființată pe 3 mai 2011 la Bruxelles, când președinții (sau reprezentanții acestora) ai parlamentelor din Armenia, Azerbaidjan, Georgia, Republica Moldova, Ucraina și Uniunea Europeană au semnat Actul Constitutiv al Adunării.

Misiunea Adunării Parlamentare Euronest este de a promova condițiile necesare accelerării asocierii politice și integrării economice între UE și partenerii est-europeni, precum și de a consolida cooperarea în regiune, precum și între regiune și UE. Adunarea multilaterală contribuie la consolidarea, dezvoltarea și creșterea vizibilității Parteneriatului estic.

\*

PE solicită ajutor militar pentru Ucraina atât timp cât este necesar

* Statele membre ale UE trebuie să ia în considerare în mod serios trimiterea de avioane de luptă occidentale în Ucraina
* Activele rusești înghețate de UE ar trebui folosite pentru a reconstrui Ucraina
* Sancțiunile UE împotriva Moscovei și aliaților săi trebuie extinse substanțial

Ucraina, Comisia și Consiliul ar trebui să depună eforturi pentru începerea negocierilor de aderare în acest an

**PE dorește să se acorde o atenție deosebită livrării de avioane de luptă, elicoptere, sisteme adecvate de rachete și o creștere substanțială a livrărilor de muniții către Ucraina.**

Într-o rezoluție care marchează un an de război al Rusiei împotriva Ucrainei, eurodeputații condamnă ferm agresiunea Moscovei și își reiterează solidaritatea neclintită cu poporul și conducerea Ucrainei.

Aceștia își reafirmă sprijinul pentru furnizarea de asistență militară Ucrainei atât timp cât este necesar și solicită să se acorde o atenție deosebită livrării de avioane de luptă și elicoptere occidentale, sisteme adecvate de rachete și o creștere substanțială a livrărilor de muniții către Kiev. Ucraina nu trebuie doar să fie capabilă să se apere, ci și să recâștige controlul deplin asupra întregului său teritoriu recunoscut pe plan internațional.

**Mai multe sancțiuni și confiscarea activelor rusești pentru reconstruirea Ucrainei**

Rezoluția solicită statelor membre ale UE să adopte cel de-al zecelea pachet de sancțiuni împotriva Rusiei și a aliaților săi până la sfârșitul lunii februarie și să extindă în mod substanțial domeniul de aplicare al acestuia. De asemenea, textul îndeamnă UE, statele membre și aliații lor să facă sancțiunile existente mai eficiente și să ia măsuri urgente pentru a bloca orice încercare de eludare a acestor măsuri restrictive.

Privind în perspectivă, eurodeputații solicită finalizarea regimului juridic care să permită confiscarea activelor rusești înghețate de UE. Aceste bunuri ar trebui apoi folosite pentru a reconstrui țara și pentru a compensa victimele războiului. Aceștia subliniază, de asemenea, că, odată ce războiul se va încheia, Rusia trebuie să fie obligată să plătească despăgubirile care-i vor fi impuse pentru a aduce o contribuție substanțială la reconstrucția Ucrainei.

**Trebuie depuse eforturi pentru a începe negocierile de aderare la UE a Ucrainei**

Parlamentul subliniază, de asemenea, că războiul de agresiune din Rusia a schimbat fundamental situația geopolitică din Europa, „ceea ce necesită decizii politice, de securitate și financiare îndrăznețe, curajoase și cuprinzătoare din partea UE”. În acest context, eurodeputații își reiterează sprijinul pentru decizia Consiliului European de a acorda Ucrainei statutul de țară candidată la UE vara trecută. De asemenea, aceștia solicită Ucrainei, Comisiei și Consiliului să depună eforturi în vederea începerii negocierilor de aderare în acest an, subliniind totodată că aderarea la UE rămâne, de asemenea, un proces bazat pe merite, cu respectarea procedurilor relevante și a criteriilor stabilite.

Rezoluția va fi disponibilă integral [aici](https://www.europarl.europa.eu/plenary/ro/texts-adopted.html) (16.2.2023). Textul a fost adoptat cu 444 voturi pentru, 26 împotrivă și 37 abțineri.

O înregistrare a dezbaterii în plen cu președinta Comisiei Europene, Ursula von der Leyen, cu șeful politicii externe a UE, Josep Borrell și cu președinția suedeză a Consiliului, poate fi consultată [aici](https://www.europarl.europa.eu/plenary/en/debates-video.html). (15.2.2023).

Sursa: Parlamentul European - <https://www.europarl.europa.eu/news/ro/press-room>

🏵🏵🏵

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/